San Frantzisko, New Orleans - Kultura - Berria\nSan Frantzisko, New Orleans\nBarakaldon (Bizkaia) jaio zen, 1966an. Bere lehen lana Road movie kronika liburua izan zen (Alberdania, 2002), AEBetara eginiko bidaia bat oinarri hartuta. Ramones, familia maitagarria saiakera izan zen hurrengoa (Paper Hotsak, 2005). Idoloak akatu genituenekoa narrazio liburua du berriena (Barnezomorro, 2016), Igor Mercado eta Iñigo Basaguren-Duarterekin batera egindakoa. Kazetaria da lanbidez: Euskaldunon Egunkaria-n aritu zen lanean, eta BERRIAn dabil gaur egun.\nArima hanketara etorri zaio arrakalaz eta orbanez beteriko paretak ikusi dituenean. Hau dok umedadea, egin du bere kautan. Ohantzeak hotzak hormatua dirudi.\n- Ondo da.\nKobratu ostean egin du alde pentsioko ugazabandreak. Atea ondo trangaturik dagoela ziurtatu eta armairuan sartu du poltsa. Ohantzearen gainean eseri da, soa leihoaz harago galdurik, eta lizun sunda jasanezina begitandu zaionean jaka jantzi eta logelatik irten du.\nHernani kalean behera egin du, pauso bat eta beste bat, ama putaren euria, mela-mela eginda bukatuko joat taberna bat topetan ez badot. Azkar egin du espaloi batetik besterakoa, Termibusetik pentsiora ekarri duen kirol poltsaren pisutik arinduta.\nZerbitzaria eta komuneko ate ondoan dauden morroi biak beste inor ez dago tabernan. Eskatutako koka-kola oraindik barra gainean paratu gabe zeukan morroietako bat hurreratu zaionean.\n- Dotorea da aldean daroazun Eskorbutoren txapa hori. Non lortu duzu?\n- Lagun baten oparia da.\n- Lagun ona behar du izan horrelako opariak egiteko. Kasualitatez, ez zinen ba hona etorriko zerbait erosteko asmotan?\n- Adibidez, jako apur bat.\nKosta egin zaio erantzutea, hitzak eztarrian trabes etorri izan balitzaizkio bezala.\n- Ez. Gaur ez dut jakorik behar. Baina beste zerbait gustura hartuko nuke.\n- Koka apur bat, esaterako?\n- Gramo bat.\n- Zortea izan duzu, primerako materiala dugu eta. Baina itxaron behar duzu. Oraintxe nator.\nZerbait murmurikatu dute morroi biek komunera sartu aurretik. Borborka dagoen lapikoa da Koldoren burua, pentsamenduak alderik alde, babo arraioa, ergel alaena, herritik aldendu desengantxatu guran eta lehenengoan jausi haz, ez dok erremediorik, tira, astoari ezetz esaten jakin dok eta gaitz erdi, koka apur bat baino ez, besteaz pentsau behar ez izateko, atoan danagaz moztea be ez dok gura izango ba, pixkanaka joatea komeni, eta bihartik aurrera txintxo, komaidios, putakume horreik zergaitik tardatzen dabe hainbeste, gramo bat atontzeko gau osoa behar dabe ala. Behingoz irten dute morroi biek komunetik.\nKanpoan atertu duela dirudi. Kalean gora oraingoan, pauso bat eta beste bat, kosta egiten dok hauspoari bueltea emotea, arranopola. Farlopak patrika erre behar diola begitandu zaio. Beste txiriboga bat bilatu edo pentsiora jo, duda egin du Koldok istant batez. Taberna irekirik ez inguruan, pentsioa urrun aukeran, erreka ondoko arkupeetara egin du azkenean.\nZapore arraroa hartu dio lehenengo marrari. Eskasa dok koka hau, ostia. Putakume horreik ziria sartu jeustiek ala. Plastikozko poltsatxoa hustu du diru-zorroaren gainean, hautsa xehatu eta marrak egin arau sudurreratu ditu eta, bat-batean, Johnny Thunders konturatu da zerbait gaizki dabilela. Ez du odolean kokaren zartako ezagun hori nabaritu, beste zerbait baizik. Komunetik atera da Thunders, xiringa konketaren gainean utzita, burua zorabiaturik.\nOhantze gainean etzan da, zer gerta ere. Olatutan dator eldarnioa: urdailetik esku-oinetako azken azkazaletaraino hedatzen diren uhinak igartzen ditu gorputz osoaz jabetzen, buruak ihes egin behar diola dirudi; gero, uhin oldea baretu egiten da, goragale arin bat utzita, eta handik gutxira berriro hasten da. Izuturik dago Thunders, hezur mamietaraino ikaraturik.\nBarealdi gero eta laburragoetariko batean, Auzo Frantseseko bi mozolo horiek saldu diotenak LSD behar duela pentsatu du, eta poltsan dituen metadona kapsulak etorri zaizkio akordura. Herrestan egin du armairura arteko tartea, konbultsioak menperatzen saiatzen den bitartean. You give me the pills, then you give me the shot.\nMendeak eman ditu poltsa aurkitu nahian. Do you wanna take a walk? You wanna go cop? You wanna go get some Chinese Rocks? Bat-batean, nola ez dakiela, ispiluaren aurrean kausitu du Johnnyk bere burua, eskuetan metadona kutxak dituela. Eta kapsulak irensteari ekin dio.\nEz du inor ezustean harrapatu. Johnny Thundersek (benetako izena: John Anthony Genzale, New York, 1952 New Orleans, 1991) drogekin zituen arazoak ezagunak ziren aspaldi luzetik. Eta, hala ere, New York Dolls eta Heartbreakers taldeetako gitarra jotzaile izandakoa duela bi aste New Orleanseko St. Peter hoteleko gela batean zerraldo aurkitu zutenean, albisteak zirrara berezia eragin zien rock'n'rollaren zale guztiei.\nJazz jaialdia ikusteko asmoz iritsi zen Thunders New Orleansera. Ba omen zuen bestelako ziorik ere: New Yorkeko giro itogarritik aldendu eta heroina uzteko hamaikagarren saialdiari ekitea. Hori iradokitzen dute Thundersen logelan aurkituriko metadona kapsulek: antza denez, New Yorketik eraman zuen artistak poltsa bete metadona, desintoxikazio prozesuan lagungarri gerta zekion. Behin garbiturik, New Orleansen disko akustiko bat grabatzeko asmotan zebilen, eta proiektu horrekin oso ilusionaturik zebilen, Thundersen lagunek aldizkari honi esan diotenez.\nNew Orleanseko poliziak ez du zalantzarik izan, eta lehenengo momentutik droga gaindosi bati egotzi dio haren heriotza. Baina badago puntu ilunik gertatutako guztian. Aldizkari honek Willy DeVille New Orleanseko musikariarekin hitz egiteko parada izan du; aspalditik ezagutzen zuen DeVillek Thunders, baina St. Peter ondoan bizi den arren, ez zuen jakin New Yorkeko musikariak hotel hartan ostatu hartu zuenik, biharamunean heriotzaren berri izan zuen arte.\nThundersen gorpua handik atera eta gutxira, logela hartan egon zen DeVille, lagun musikariaren gauzak biltzen. Aldizkari honi esan dionez, xiringa bat aurkitu zuen komunean, eta metadona kapsula huts mordoa, «denak batera hartuz gero, elefante bat akabatzeko beste», haren hitzetan.\nDeVillek badu hipotesi bat gertatutakoaren inguruan: «Gau hartan oso ospe txarreko bi morroi ibili ziren Auzo Frantsesean, azidoa saldu nahian. Niri ere eskaini zidaten, eta ezetz esan nien. Suposatzen dut Johnny, gauzak hotelean utzi ondoren, handik atera, kalea zeharkatu eta aurre-aurrean dagoen Pound Sterlingera sartuko zela. Han, seguru asko, bi morroi horiekin egin zuen topo, eta kokaina erosten saiatu zen. Tipo horiek ezagututa, ez nintzateke harrituko LSDa birrindu eta hautsa Johnnyri saldu izan baliote. Pentsatzekoa da azidoak ero moduan jarriko zuela Johnny, eta horren eraginari kontra egin nahian hartuko zuela metadona, dosi hilgarrian hartu ere».\nXehetasun bitxi baten berri ere eman dio DeVillek aldizkari honi: antza denez, hilotza aurkitu zutenean, Eskorbuto izeneko talde ezezagun baten txapa bat zeraman Thundersek jakan.


Tomatea afaldu, osasungarria ala gizena da? | Consumer\nTomatea afaldu, osasungarria ala gizena da?\nZenbait elikagaik, hala nola pastak, frutak edo tomateak, gizendu egiten dute gauez jaten direnean gizentzen direlako\nAsko dira gaur egun ahoan edo sare sozialetan dauden elikadurari eta dietetikari buruzko mitoak. Zenbait elikagairen ekarpen kalorikoari eta gantz moduan botatzeko gaitasunari dagozkie, hau da, “gizentzeko” gaitasunari. Bitxia badirudi ere, tomatea da “gizentzen” duenetako bat gauez jaten bada. Baina egia al da? Elikagai bat gutxi gorabehera gizentzen al duzu kontsumitzen duzun orduaren arabera? Tomatea jateak pisua igoarazten du? Hurrengo artikuluan aztertzen da gai hori.\n“Gizentzen” garenean jakin behar den lehenengo gauza da energia-balantzea zer den. Organismoak energia (kaloriak) behar du ondo funtzionatu ahal izateko; hau da, arnasa hartu, ibili, jan eta elikagaiak digeritu, korrika egin, jolastu eta abar egin ahal izateko. Energia hori hartzen diren elikagai eta edarietatik lortzen da. Irensten diren kaloriak gorputzak egun horretan egindako jardueretarako behar dituenen berdinak badira, ez da gizentzen eta ez da pisua galtzen, baizik eta gorputzaren pisua mantentzen da. Organismoak kontsumitakotik kaloria gehiago hartzen badira, aldiz, kaloria kopuru hori gantz-ehunaren zati bilakatuko da (gantz metatua sustatuko duen gantz metatua).\nElikagaien kaloria-ekarpena jakiteko, neurri bat dago: bakoitzaren kaloria-ekarpena. Horrela, elikagai kalorikoak jaten badira, askoz errazagoa izango da kaloria-kontsumoa gainditzea eta gorputzaren pisua irabaztea. Elikagai bat “gizendu” egiten dela esaten bada, gehiegizko kaloriak dituelako gertatzen da hori; hala ere, horrek erabakiko du elikagai bat gizendu ala ez, kaloria gastuarekin batera.\nTomatea: propietate nutrizionalak\nTomatea mundu osoan ezaguna den landare-elikagaia da. Forma obalatua edo biribila du, gorria edo horia heldua dagoenean; eta hainbat tamainakoa da barietatearen arabera.\nBarazki eta barazkien barruan sartzen da tomatea, ur asko du (uraren pisuaren %94,5) eta kaloria eduki oso txikia (18 kcal 100 gramoko). Imajina ezazu, beraz, zenbat tomate kontsumitu beharko litzatekeen egunean 2.000 edo 2.500 kcal hartzera iristeko. Gantz gutxiko elikagaia da (0,1g/100 g elikagai) eta gantz saturatua; proteina gutxi (0,7 g/100 g) eta karbohidrato gutxi (3,5 g/100 g elikagai). Landare-jatorriko elikagaia denez, ez du kolesterolik. Gramo bat zuntz du 100 gramo bakoitzeko. Bitaminei eta mineralei dagokienez, potasio edukia (250 mg/100 g), karotenoak (500 mg/100 g) eta C bitamina neurrizko edukia (13 mg/100 g) nabarmentzen dira.\nTomatea gizentzen du? Erabat ez. Elikagai gomendagarria da? Bai, noski. Landare-jatorriko elikagaia da, zuntz iturri, kaloria gutxikoa eta gantz gutxikoa, eta elikadurarekin zerikusia duten elkarte zientifiko guztiek gomendaturiko fruta eta barazkien egunean bost errazio bermatzen lagun dezake.\nTomate motak eta sukaldaritza-aplikazioak\nSukaldean hainbat tomate mota erabil daitezke. Tomate batzuek loditasun handiagoa dute entsaladetarako, adibidez “idi-bihotzekoa” edo “udarea”. Beste batzuk ezin hobeak dira ogian zabaltzeko, adibidez, adar-tomatean. “Cherry” tomatea egokia da dekorazioetarako edo entsaladetarako, eta tomate horia entsaladan edo labean erabil daiteke. Hainbat tamaina, forma eta koloretako tomateak daude (berdeetatik gorrietara eta horiak) errezeta ugaritan erabiltzeko.\nTomatearen aplikazio hedatuena entsalada da. Plater erraza da, barazki eta barazkiekin edo beste osagai batzuekin lan egiteko aukera ematen duena. Hona hemen tomatea duten entsaladak (plater nagusia edo akonpainamendua):\nTomate-entsalada eta mozzarella.\nAguakate-entsalada, tomatea eta tipula.\nEntsalada grekoa: tomatea, tipula, feta gazta eta oliba beltzak.\nTomate- eta intxaur-entsalada.\nErrukulazko entsalada berdea eta kalonjeak cherry tomatearekin.\nTomatea erabiltzen den beste errezeta handietako bat tomate-saltsa da. Frijitzeko tomatearekin egiten da, normalean. Eta, prestaketan, osagai ugari sar daitezke: espeziak, barazkiak, tipula, perretxikoak, haragia… Hori bai, saltsak zenbat eta osagai gehiago eta olio gehiago eduki, orduan eta kaloria gehiago izango du. Aurrez prestatutako saltsak zaindu behar dira bereziki, gehienek olio asko izaten baitute (ez beti oliba), gatza eta azukrea. Kétchupa tomate saltsarik erabilienetako bat da.\nTomate betea, labean, plantxan edo salteatuta ere presta daiteke, eta lagungarri izan daiteke haragi, arrain edo tortilla plater bati laguntzeko.\nafari Dieta tomatea


Gure begiz - Page #8\n"Atearen ostean, Mañariko 13 alabak", Frankismoak errepresaliatutako emakumeen errealitatea argitara\nOihana Teyseyre: "Bi etxealdien arteko diferentzia nagusiena da eskolak irekiak izango direla"\nEmmanuel Macron Frantziako presidenteak etxealdia agindu zuen Ipar Euskal Herrirako eta Frantziar Estaturako. Egoera honen inguruan hitz egin dugu Berriako kazetari Oihana Teyseyrerekin.\nWebserieak eta proposamen kulturalak Irati Agirreazkuenagaren eskutik\nGurean Gaur albistegiaren baitan proposamen kulturalei leihoa ireki diegu Irati Agirreazkuenaga irakasle eta antzezlearen eskutik. Besteak beste, Bilbon ospatutako Seriesland jaialdia, webserieak, Debagoieneko emakume ekintzaileen inguruko "17 Mujeres, Ausolan" proiektua eta etxean ikusteko hainbat proposamen: Pikuak, Borgen, Deutschland89 edo Unothodox.\nAriane Alberdi (Steilas): “Zalantzan jartzen dugu haurreskola eredu publikoa babesteko erabakiak hartzeko nahirik eta gaitasunik dutenik ere”\nIkasturtea hasi zenetik Haurreskolak Partzuergoko gerentziarekin eta Lakuarekin «inolako harremanik» izan ez dutela jakinarazi dute LAB, Steilas eta ELA sindikatuek. Ondorioz, asteazken honetatik hasita, mobilizazioak iragarri dituzte. Ariane Alberdi Steilas sindikatuko kideak azaldu legez, ez da ondo hasi 2020-2021eko ikasturtea Haurreskolak Partzuergoan. Gerentzia aurrera eramaten ari den kudeaketa eskasaz eta ilunaz gain, inoizko jaitsiera handiena izan dute matrikulazioetan eta haurren bajak egunero jasotzen jarraitzen dute.\nGurean Gaur albistegiaren baitan, Galdakaoko alkate Iñigo Hernandorekin hitz egiteko aukera izan dugu. Izurriak gogor jo du herria eta uneotan eremu gorrian sartuta dago. Egoeraren inguruan eta Eusko Jaurlaritzak ezarritako neurriei buruz hitz egin dugu berarekin.


Euskal Herria Bildu - Adineko egoitzetako itunpeko plazen prezioen desberdintasunak %170ra arte iritsi daitezke\nAdineko egoitzetako itunpeko plazen prezioen desberdintasunak %170ra arte iritsi daitezke\nZerbitu berdinagatik 1.716- 4.617 bitartean ordaintzen du Aldundiak\nGasteiz. 2018-12-07. Adineko egoitzetako itunpeko plazen prezioen desberdintasunak %170ra arte iritsi daitezkeela ohartarazi du EH Bilduk. Horrela jasota dago EH Bilduk egindako idatzizko galdera batean. Izan ere, gaur egun plazak kontzertatzeko ez dago ez foru dekreturik ezta foru araurik ere eta, horren ondorioz, Arabako Foru Aldundiak ordaintzen duen prezioa aldatzen da batetik bestera. Gauzak horrela, Murgiako “Hijas de la Caridad” egoitzan plazaren prezioa 55 eurokoa (BEZarik gabe) den bitartean, Gasteizko Pablo Nerudan plaza berdinak 148 euro balio du. Hau da, zerbitzu berdinagatik Arabako Foru Aldundiak ordaintzen ditu 1.716-4.617 euro bitartean. Erabiltzaileak, aldiz, kasu guztietan prezio berdina ordaintzen du.\n“Enpresen mozkinen araberako aldaketa txikiak egotea ulergarria da, baina Arabako kasuan diferentzia horiek %170ra arte iritsi daitezke” azaldu du EH Bilduko batzarkidea Luis Salgadok. Gogoratu duenez, kudeaketa publikoa edo pribatua izanda ere erabiltzaileek jasotzen dituzten zerbitzuak homogeneoak eta berdintsuak izan behar dira. “Hori betetzea ezinezkoa izango da batean 55euro eta bestean hirukoitza ordaintzen bada. Ezinezkoa da profesional kopuru berdina kontratatzea edo arretarako baldintza berdinak bermatzea”, azpimarratu du Salgadok.\nHori dela eta, EH Bilduk Gizarte Zerbitzuen Foru Diputatuaren agerraldia eskatu du desberdintasun horien arrazioak argi ditzala. Era berean, egoera konpontzeko Itunpeko Foru Dekretua egitea exijituko du EH Bilduk, beste herrialdeetan dagoen bezala.


Kazetariak Twitter berehala erabiltzen hasteko 5 arrazoi • ZUZEU\nKazetariak Twitter berehala erabiltzen hasteko 5 arrazoi\nKazetaritza bada zure ofizioa, honezkero Twitter darabilzu. Ezetz? Lasai, oraindik ez da berandu. Twitter efizienteki erabiliz gero zure tresna kuttuna bihurtuko da uste baino lehen. Xehe-xehe horretaz konbentzitzeko 5 arrazoi dituzu hemen.\nLuistxo Fernandezek Twitter gabeko kazetariei esana da: “Behintzat begiratu begietara hiltzaileari, hil baino lehen”. Alegia, Twitter kazetarien borreroa ei da, baina akatua izan baino lehenago ireki kontu bat. Zorionez kazetari askok bizirik diraute, Twitterrek dagoeneko zazpi kandela piztu dituen arren. Ogibidearen etorkizun apokaliptikoa eta erroboten inperioa gorabehera, hobe zenuke ahal bezain laster oskola kraskatu eta Twitter erabiltzen hastea. Adiskide, horretarako 5 arrazoi dituzu hemen. Desarrazoi zerrendarik irakurri ezean, hobe zenuke kasu egin.\n1. Informazio iturri: Egunkariak banan-banan zabaltzeak denbora xahutzen dizu. Hori eragozteko, Twitterreko adiskideek sareko informazioaren galbahe lana egingo dizute, eta zeure behar eta gustuen araberakoa besterik ez zaizu helduko; zertarako hainbeste dilista txorizoa bada jan nahi duzuna? Interesezko gaiez jakinaren gainean egoteko aukera emango dizu, baita artikuluetarako ideiak eskuratzeko ere. Breaking News denak irakurtzen lehenbizikoa izango zara, eta bizkortasun (estresagarrian) jasoko dituzu munduko albiste (berez) garrantzitsu guztiak. Informazioaz bezain beste jantziko zara iritziez: gizartearen termometroa da Twitter, ez herritar guztiena noski, baina kafea hartzen duzun tabernakoa baina zabalagoa izango da lagina. Hori seguru.\n2. Erantzunak aurkitzeko: Norbaitek zalantza bat argitu behar dizula? Zure erredakziokideari galde diezaiokezu, edo/eta harria bota dezakezu Twitterren. Adiskide talde sendoa baduzu, laguntzeko prest egongo dira. Erantzunarekin hari bat eskainiko dizute, hortik tiratzea edo informazioa ziurtatzea zeure eginkizuna izango da.\n3. Iturriekin kontaktuan jartzeko: Telefono gida mardula begiratu edo e-maila ausaz asmatzen saiatu baino errazagoa duzu Twitter bidez mezu zuzen bat bidaltzea bila zabiltzan iturriari. Twitter zaleak egunero konektatzen dira. Erantzuna 140 karakteretik pasa ezin denez, segituan erantzun ohi da: Bai, ez, tori e-posta, telefonoa hau da. Jada kontaktuan zaude bestela kostata aurkituko zenukeen iturri interesgarri horrekin. Gainera, sasi guztien gainetik (prentsa arduradun guztien gainetik, maitasunez) berehala jarri zaitezke kontaktuan behar duzun gizon-emakume horrekin. Ez duzu norbaitek deia itzuli beharrak eskatzen duen pazientzia xahutuko.\n4. Sortutakoa zabaltzeko: Artikulua idazteko laguntzen dizulaa azaldu dugu. Horrenbesteko balioa du Twitterrek sortu duzuna sarean zabaltzeko. Autobonbo dosi egokiarekin gustura jarraituko zaituzte, eta idatzi duzun horrek bestela edukiko ez lituzkeen irakurleak izango ditu. Zortea izanez gero, irakurleen arteko solasa ere eragingo duzu, edo Trending Topic bihurtu. Hobe duzu plater onenak bakarrik proposatzea jarraitzaileei, hurrengoan ere dasta dezaten hainbeste ordu eskatu dizun lana. Zure iturriak txioka lotu badituzu, bidali haie ere artikulua, irakurri eta zabal dezaten, gustuko izan badute behintzat.\n5. Irakurleekin hitz egiteko: Jada hitzak ez ditu haizeak eramaten, eta ardurari ezin diozu izkin egin. Ondo egindakoan zorionduko zaituzte, eta gaizki egindakoan kritikatuko. Ez zoratu eztizko loreekin edo mehatxuekin. Ez zara dioten bezain ona, baina ezta hain txarra ere. Hori bai, ziur Twitterretik idazten dizun hori ama baino aztertzaile zorrotzagoa izango dela. Beraz, egon adi esandakoei. Idazteko ahalegina egin badute, izan zaitez abegikorra. Ikasteko, akatsak murrizteko eta onurak indartzeko balioko dizute txiolarien mezuek.\nBai? Twitter irekitzeko prest?… tira, ez da hainbesterako ere. #Diotenez badago bizitza Twitterretik eta kazetaritzatik kanpo ere.\nEuskararen strip-tease bat (IX)\nInkoherentziei aurre egiten hasten garenean izanen gara burujabe!


Turismoa berriro ere haztea espero da 2014-en, etxeko eta Europako eskari sendoak baitago - EBko Erreportaria\nTurismoa izan da Europako ekonomiaren gotorlekuetako bat krisi ekonomikoaren garaian, eta joera positiboa izango 2014 jarraitzea, europarrek ez urrun joan zain guztien% 11 soilik.\nBerrien arabera Eurobarometroaren inkesta argitaratu du gaur (13 otsailean), sektoreko ditu barne eskaria bultzatutako hazkunde ekonomikoaren motor bat izan 2013 ere, jende gehiago oporrak beraien herrialdeko kanpo baina EB barruan aukeratzerakoan. 2013, europarren% 38 beren opor nagusia igaro Batasuneko beste herrialde, hau da, ehuneko bost puntu gehiago aldean 2012 ere.\nAldi berean, pertsonen% 42 bakarrik beren opor nagusia igaro beren herrialdean, ehuneko bost puntu murriztu da 2012 batera. Gainera 2013 ere, bosgarren bat (% 19) bakarrik bere opor nagusia hartu du EBk, eta horrek% jaitsiera 2 aldean 2012 da hogeita zortzi herrialde kanpo. Eurobarometroak, europarrek lehentasunak turismoa bidean inkesta ere aztertzen du motibazio eta oztopoak europarrek bidaiatzeko, destinoak, oporrak planifikatzeko, nola europarrek beren oporrak antolatu 2013 egiteko erabilitako informazio iturriak, bere sektorean duten gogobetetasuna eta segurtasun-maila ostatua eta zerbitzuak at bizi.\nAntonio Tajani Europako Batzordeko presidenteordeak, industria eta ekintzailetzarako komisarioak, inkestatuen lehentasunak eta oporraldien inguruko inkestaren inguruko iritzia eman ditu: "Turismoaren arduradun europar komisarioa naizen aldetik, ezin dut nire ilusioa ezkutatu. Europarrek bidaiatzearen aurrean dituzten jarrerak gaur argitaratu dira dira turismoaren sektorearen errendimendu fidagarri eta bikainaren seinale, EBren susperraldiaren eragile ekonomiko sendoa izaten jarraitzen baitu. Zifrek berez hitz egiten dute, inkestan adierazitako lehentasunek eta iritziek erakusten dutenez, industriaren errendimendu sendoa eta elastikoa nola espero den 2014an jarraitzeko ".\n2013 70 ere europarren% egonaldia gau bat gutxienez bidaiatu\nEuroparren% 11 Bakarrik espero ez 2014 ere, alde egin delako, gaur egungo egoera ekonomikoa. Hamar europarrek ere Lau asmoa beren opor nagusia pasatzeko beren herrialdean (Grezia, Kroazia, Italia eta Bulgaria pertsona gehienak). Hiru hamar pertsona espero euren oporretan nagusira EBn izan, eta lau baino hamar asmoa gutxienez bere 2014 EBko txangoak bat dute. hiruhilekoan planak A ez-EBko herrialde bat (24%) baina% 16 bakarrik bidaiatzen euren EBko kanpo opor nagusia egingo dute.\nEurobarometroaren inkesta nabarmenenetako batzuk:\n2013 70 ere europarren% bai gau egonaldi bat gutxienez arrazoi pertsonal edo profesionalerako bidaiatu. Soilik 2013 bidaia pertsonala begira, jende gehien joan urrun dagoen 4 partiduko gauak (% 13) 57 izateko. neurri handi batean, patroi hau da 2014 planak ispilatzen du.\nEuroparrek nahiago eguzki-argia eta bizitza hondartzan (% 46) an.\ninkestatuen ehuneko bera leku jakin batean arrazoi nagusia den turismoaren bera helmuga itzultzeko asmoa zuten bezala, ezaugarri natural aipatzen.\nGoiko bost EBren oporretako helmuga gelditzen dira geroztik 2012. Espainian (15%, + 5), Frantzia (11%, + 3), Italia (10%, + 2), Alemania (7%, + 2) eta Austria (6%, + 2) jarraituko ezagunena izan oporretako helmuga, eta horrek guztiak geroztik 2012 handiagoa nabaritu dute. Grezia, Kroazia, Italia eta Bulgaria Inkestatuen ziurrenik opor hartu beren herrialdean, berriz, Luxenburgo eta Belgikan inkestatuen dira ziurrenik beste herrialde batera bidaiatzeko EBn. Inkestatuen '2014 planak antz 2013 horiek.\nEuropan Turistak sentitzen seguru eta oso pozik. Inkestatuen adierazteko asebetetze maila altua beren 2013 opor alderdi batekin. inkestatuen gehiengoak A segurtasuna (% 95) eta kalitateari (% 95) haien ostatu-pozik.\nGaur egungo egoera ekonomikoa tik Little inpaktua, baina arrazoi ekonomikoengatik axola\nEz dago aldaketa nabarmenak egin ahal izango planak gaur egungo egoera ekonomikoaren ondorioz opor. Inkesta ere zer oporretako planak eragina izan begiratzen. Erdia baino gehiago inkestatuen ez zuten oporretan joan 2013 esaterik gutxienez partzialki zen arrazoi ekonomikoengatik, eta 44% jotzen da arrazoi nagusia izan zen. inkestatuen% 11 Bakarrik espero ez 2014 ere, alde egin delako, gaur egungo egoera ekonomikoa. Are garrantzitsuagoa, lau pertsona baino hamar esan ez dute euren 2014 oporretako planak aldatzeko, hirugarren batek, berriz, esan bere planak aldatu egingo dute, baina oraindik bidaiatzeko. jendearen proportzioa oporretan joan bere planak aldatzen arrazoi ekonomikoak alde egiteko asmoa duten Austrian% 75 areak% 10 Grezian.\njoera positiboa da, estatistika ofizialak onartzen. Eurostaten arabera, turismoaren sektorean izan errekorra zifra 2013 in1. gau turismo-ostatuak arautzeko igarotako 28 estatu kide guztietan Guztira, 2013 etorritakoak% 1,6 2.6 by milioi gau igaro aldean 2012 erregistro bat da.\nEurobarometro inkesta hau 6-11 urtarrilaren 2014-ren artean egin zen 31,122-ko alderdi sozial eta demografikoen arabera, telefonoz (telefono finko eta telefono mugikorraren bidez) elkarrizketatu ziren estatu kideetako ama-hizkuntzan, baita beste 7 kanpoko herrialdeetan ere. EBk, Turkia, Mazedoniako Jugoslaviako Errepublika ohia, Islandia, Norvegia, Serbia, Montenegro eta Israel.\nOlatu hau Flash Eurobarometroaren jarraipena da. 370, 2013 urtarrilean egindakoa. Inkesta TNS Political and Social-ek egin du.\nEBko turismo politika eta industria buruzko informazio gehiago\nGai erlazionatuak:ezaugarriMazedoniako Jugoslaviar Errepublikafull-imageIslandiakoIsraelekEBko beste herrialde batean oporretan nagusiaMontenegromotibazio eta oztopoakNorvegianSerbiakoGotorlekuturismoa\nRoma integrazioa: National ordezkariek eztabaidatzeko aurrerapena eta igerilekua ideia


Merkataritza direktorio Estatu Batuetan\n1 - 10 of 81 zerrendak\nArgitaratzailea: CBC Luxe Chauffeured Transportation\nikuspegi Merkataritza direktorio Argitaratutako 6 months ago\nEnpresa-direktorioen webgune bat edo informazio inprimatu bat da, eta kategoria jakin bateko negozioak biltzen ditu. Enpresak negozioak, kokapena, jarduera edo tamainaren arabera sailka daitezke. Negozioak eskuz edo lineako bilaketa automatikoko software bidez konpilatu daitezke. Lineako orrialde horiak negozio direktorio mota bat dira, telefono liburu tradizionala bezala. Enpresa-direktorio batean emandako xehetasunak negozio batetik bestera aldatu egiten dira. Negozioaren izena, helbideak, telefono zenbakiak, kokapena, zerbitzu mota edo produktuak eskaintzen dituen negozioa, langile kopurua, zerbitzu eskualdea eta edozein elkarte profesional ere izan daitezke. Zenbait direktorioetan erabiltzaileen iruzkinak, iruzkinak eta iradokizunak lortzeko atala dago. Negozioen direktorioek inprimatutako formatua hartuko lukete, baina duela gutxi webguneen bertsio berritua izan zen, Interneten etorrera zela eta. Enpresa-direktorio askok doako zerrendak eskaintzen dituzte prima aukeren gain. Enpresa-direktorio ugari daude eta horietako batzuk Internetera eta inprimatutako formatik aldendu dira. Bilaketa-motorrak ez izan arren, negozioen direktorioek askotan bilaketa-instalazioak dituzte.


Escrito el 7 de Febrero de 2018 en vasco con un tamaño de 9,44 KB\nSan Agustin eudemonista zen, hau da, gizakia aseko zuen egiaaurkitu nahi zuen, zoriontsu izateko.\nZoriontsu izateko egiaabsolutuaz jabetu behar da, hau da, Jainkoaz jabetu behar da. Egia edo Jainkoa lortzeko, arrazoimena eta fedea lotuta egon behar dute, eta hauen arteko erlazioei dagozkienez, ikuspegi asko daude:\nulertezina den zerbaitetan sinetsi behar da, nahiz eta ez ulertu;\n; Jainkoaren existentzia ezin da arrazoiaren bidez frogatu, adieraztezina baita arrazoiaren bitartez, eta deismoa\n; arrazoiaren bidez arrazoizko\nJainko bat ezagutu eta berarengan fedea eduki dezakegu. Agustinek dioenez,gizakiaren helburua egia aurkitzea da, zoriontasuna lortzeko edoJainkoa ezagutzeko, eta ezinbestekoa da arrazoimena eta fedeaelkarlanean aritzea. Bide honetan, hiru ezagutza maila bereizten dira: ezagutza sentikorra\n; sentimenen bidez lortutako informaziotik abiatutako ezagutza, benetako egia lortu ezin duena, arrazoizko ezagutza;\nsentimenetatik jasotako informazioaarrazoimenarekin alderatuz sortutako ezagutza, eta kontenplazioa\nJainkoaren laguntzaz ideiak diren bezala ikustean datza, benetakojakituria eta ideiaunibertsalak lortuz. San Agustinek dioenez, Jainkoak gizakia argitzen du, izan ere egia geure barnean dago, baina ez dugu ikusten, eta honekin barnerapena gertatzen da; egia barnean dugu, baina zentzumenek ezin dute ikusi eta ondorioz Jainkoaren argia behar da.\nSan agustin bat dator gizakiaren nahia dela zoriontsu izatearen ideiarekin, gainera, berak dio nahi duena ez daukana ez dela zoriontsu, baina nahi adina duena zoriontsua dela dioen galderari honako hau erantzuten dio: ondasun iraunkorrak nahi baditu; bai, baina ondasun hilkorrak nahi baditu, orduan, hauek lortu arren zorigaiztokoa izango da. Hau ulertzeko ondasun hilkorrak eta betirakoak zer diren desberdindu behar dira. Ondasun hilkorrak, egunerokotasunean ditugun objektuak dira: etxe bat, auto bat… betirako ondasunak aldiz beste mota batekoak dira, ez dira materialak adibidez anonimotasuna. Hau ondasun iraunkor bat da behin galdu ezkero ezin delako berreskuratu, balio inkalkulablea du. Nahi duten bezala bizi direnak zoriontsuak direla uste dutenek, akats larria egiten dute, gaitz handiagoak ekartzen baititu borondatearen gaiztotasunak zorionak ondasunak baino. Honek neurritasuna nahi izatera garamatza: neurriz-kanpo izatea gauzak, hauek mantentzea dakar eta era berean honek, kezkak eta ardurak, eta honek zoritxarra, bizitza kristautasunaren ondasunen arabera bizi behar da, familiarekin egonez, urkoa maitatuz… jarrera eudenomista izan behar dugu:\nzoriontasuna gaurkoan barik biharkoan dago. Ideia guzti hauek, jainkozko iturrikoak izanik, jainkora argitzapena dute.\nSan Agustinen ustetan, Jainkoa arima fededunean frogatuta agertzen da;\narima gai da egia eta beharrezkoa den Jainkoaezagutzeko, baina ezagutza hau ezin liteke gertatu Jainkoarenexistentziarik gabe. Jainkoaren eta bere ondorio den arima fededunaren existentzia frogatzeko, San Agustinek hiru argudioerabiltzen ditu: argudio gnoseologikoa;\negia existitzen da, etaJainkoa egiaren funtsa izanik, Jainkoa ere existitzen da, argudiokosmologikoa;\nkreazioak ezin dio eman gizakiari bilatzen duenzoriontasuna, beraz, Jainko bat dago zoriontasun hori emateko, eta ondorioz Jainkoa munduaren sortzaile bezala onartuta dago, eta agustindar frogapena;\nbetiereko ideietan datza, ideienmugagabetasunean eta beharrezkotasunean, eta ideia eredugarrihauek adimena baino garrantzitsuagoak dira, adimenak beraien aurrean makurtu egin behar baitu.\nAdimenak argitasun handiago edo txikiagoarekin suma dezake, baina egia beti berdin dago. Beraz, agustindar frogapenak dioenez, ideiak existitzen dira, eta ideiakbetierekoak direnez, Jainkoa betierekoa da.\nArgudio kosmologikoa Deskartes gizakia Jainkoaren existentzia san agustin Ezagutza Jainkoa agustin Agustin jainkoa


NIRE ESTUDIOA MUNTATZEN ARI NAIZ\nZure kabuz hasten zarenean sortzen diren milaka galderekin lagundu nahi dizugu. Konta iezaguzu zein mailatan daukazun proiektua eta mentorea edukitzeak zertan lagunduko lizukeela uste duzun.\nHautatzen bazaitugu, lehenengo urratsetan gidatu ahalko zaituen mentore bat esleituko dizugu. Ziur gaude hilabete batzuetan egin ahalko duzula beste batzuoi proba-erroreko hainbat urtetan egitea kostatu zaiguna.\nDatak: Azaroa - Abendua\nFormatua: Online / Aurrez aurreko\nSaioak: 2 orduko 4 saio. Saioak mentorearen eta mentoredunaren artean hitzartuko dituzue zuzenean, ondoen datorkizunean gera zaitezten.\nIzen-emateak: Azaroaren 7ko 23:59ak arte.\nPrograma honek preziorik ez daukala uste dugu; hortaz, ez diogu ipini.\nEa topera aprobetxatzen duzun eta hasieretan laguntzen dizun. Batek daki, agian, urte batzuk barru, zu zeu arituko zara hasiberri batekin mentoretza-lanak egiten!\nZERTARA KONPROMETITZEN NAIZ?\n-Aukera aprobetxatzera eta abaguneari txinpartak ateratzera. Zenbatek nahi izango genukeen abenturaren hasieran sortzen diren zalantza guztiak argitzeko norbait edukitzea.\n-Mentorearekin hitzartutako hitzorduak errespetatzera, puntuala eta profesionala izanez.\n-Ikasitakoa eta esperientzia gurekin eta Serifalariaken komunitate osoarekin partekatzera.\nNOLA EGINGO DA HAUTAPEN-PROZESUA?\nSerifalariakeko batzorde batek hautatuko ditu parte-hartzaileak, honako irizpide hauetan oinarrituta:\n→ Motibazioa eta aurrerapen-maila\nMaitemindu gaitzazu zure proiektuarekin, gauzak egiteko irrikarekin, dagoeneko lortu duzunarekin, aurrez aurre dituzun erronkekin... Konta iezaguzu zertan behar duzun laguntza eta zein den programa honetan parteko hartzeko motibazioa.\n→ Aintzat hartuko ditugun beste irizpide batzuk:\nBadakigu askoz ere gutxiago direla emakumeek gidatutako sormen-estudioak eta emakumeentzat askoz ere zailagoa izaten dela sarritan. Beraz, parte-hartzaileen artean genero-parekidetasuna egotea sustatuko dugu.\nSerifalariakera etorri zara\nPrograma hau gure komunitateari egin nahi diogun oparia da, eta, baztertzailea ez bada ere, aukera gehiago izango dituzu aurretik hemendik ikusi bazaitugu :)\nGetxoko Udalak profesionalizazioari ematen dion laguntza batekin finantzatu da egitasmoa. Ez da getxoztarrentzat bakarrik, baina parte-hartzaileen % 40 gutxienez Getxokoak izango dira.\nEIDEkoa edo diseinuko elkarte profesional batekoa zara.\nElkartuta egoteak diseinuarekin, diseinuaren garapenarekin eta hedapenarekin konprometituta zaudela esaten digu.\nEta nor izango da nire mentorea?\nOraindik ez dakigu! Seniorren programan parte hartzen duten diseinatzaileak arituko dira gero “hasiberriekin” mentoretzan. Laguntzeko gogoz dagoen jende jatorra hautatuko dugula hitzematen dugu.\nNire estudioa muntatzen ari naiz, baina urte askotako eskarmentua daukat; parte har dezaket?\nJakina, ez zaigu zure adina axola. Zure estudioa muntatzen ari bazara, hortik igarotako baten aholkuak primeran etorriko zaizkizu, bere adina edozein izanik ere.\nFisikoki, nire mentorearengandik hurbil nago. Aurrez aurre egin ditzakegu saioak?\nZuek hala erabakitzen baduzue, primeran. Ez dago elkarren aurpegiak pantailarik gabe ikustea bezalakorik. Bide batez, bere estudioan kuxkuxean ibili ahalko zara :)\nArazorik gabe; elkarrekin eman izena, eta biok joango zarete mentoretzetara. Lau belarrik bik baino gehiago ikasten dute...\nGuretzat bai. Bezeroak bilatu, kontabilitatea eraman, aurrekontuak eta fakturak egin eta lan-prozesuak sortu behar badituzu, laguntza pixka bat ondo etorriko zaizu, ezta?\nEz naiz estudiorik muntatzen ari, baina freelancea naiz. Gauza bera da?\nNire estudioa eduki nahi dut, baina oraindik ez naiz horretara jarri; hilabete batzuk barru hasiko naiz. Izena emango dut?\nZiur pila bat ikasi ahalko zenukeela, baina uste dugu borrokan hilabete batzuk daramatzatenek aterako diotela probetxu gehien, eskarmentuan bertan oinarritutako zalantza gehiago edukiko dituztelako.\nOraindik zalantza gehiago sortzen bazaizkizu, edozer kontsulta diezagukezu hemen: hola@serifalaris.com


Zenbat balio du? • TaPuntu\nBezeroari entzun, bere beharrak jaso eta erantzun on bat ematean datza diseinatzaileon lana. Era ulergarrian, errazean eta erakargarrian erakutsi haren produktua hainbat euskarri desberdinetan, web, bideo, seinaletika, identitate…\nEz da lan makala gurea!\nHainbat zerbitzu desberdin daude gaur egungo jendartean, eta diseinatzaileok denak jasotzen ditugu, ekintza guztiak, lan egiteko moduak, produktuak, zerbitzuak… ulertu eta abiarazi plazara haren indarguneak erakutsiaz, bezeroak nahi duen helburua oinarri dela, produktua eta helburua gure-guretik jaioko balira bezala. Grafikoki era eder eta erakargarrian erakutsi, noski, gezurrik esan gabe.\nBezeroarekin egindako lehen bileran jasoko ditugun sentsazioak ezinbestekoak dira gure lana ondo egiteko. Zer adierazi nahi duen, nola, zein estilotan, publiko gazteari edo helduagoari erakutsiko dion berea… apunteak hartuko baditugu ere, guzti hau inongo idatzirik gabe jasotzen da. Bezeroak transmitituko duena sentsazioetatik jasoko dugu momentuan. Eta hortxe, egin nahiko genukeena, airean irudikatuko dugu berehala. Burua aktibatzen da eta irudiz betetzen da bezeroa bere adierazpenetan ari den bitartean. Bi lekutan gaude, hemen eta hor.\nBehin beharrak jaso eta bezeroa ulertu dugunean, erreferentziak begiratzea ezinbestekoa da, nork nola eta zer egin duen halako kasuren batean. Ikerkuntza lana hasten da. Lehiakideak zer egin duen ikusi, ulertu, sartu, barneratu… eta bezeroak saldu nahi duen horretaz maitemindu. Lan on bat egiteko modu bakarra horixe baita, norberak beretik egitea.\nJaso dugu bezeroaren beharra eta nahia, jaso dugu lehiakideak egiten duena, erreferentziak kontutan hartu ditugu, buruan ditugu bezeroarekin bileran ikusi ditugun hainbat irudi, eta orain, etxean gosaritan gauden bitartean lanean ari gara. Trenez lanerako bidean ere lanean ari gara, arratsaldean kirola egitean, haurrak jolasean nola ari diren begiratzean, telebistak esaten dituen barrabaskeriak entzutean, eguzkia nola sartu den ikustean, lanean ari gara. Uneoro.\nNola eman forma barruko sentsazioei, nola lotu burutik pasa zaizkigun hainbat ideia, helburu borobil bakarrean eta modu erakargarrian?\nBaina aurrera egin behar dugu. Ezin gara geratu ideia eta pentsamentuetan. Gorpuztu egin behar dugu lana. Egiten hasiko gara beraz, zirriborroka, ideiak era batean edo bestean adieraziz. Egiten, egiten eta egiten. Emaitza bikain bat lortu arte.\nEta galdera da… egitearekin bakarrik neurtuko dugu lanaren balioa?


Xorroxin irratiaren behikaka • ZUZEU\nXorroxin irratiaren behikaka\nXorroxin irratitik idazten dizuegu. Mantxo mantxo denbora pasa da, eta ailegatu da egun haundia. Uztailaren 24a alegia. Bihar, larunbata arratsaldeko 6etan hitzordua egina dugu, Elizondon, Xorroxin Irratiaren egoitzaren pareko belaian. Behikaka.com ekimena burutuko dugu 2. aldiz.\nLaburki, behikaka.com ekimena zertan datzan gogoratuko dizuet. Gure eguneroko jarduna aitzinet ateratzeko diruaren beharra dugu, eta finantziazio iturri berriak bilatu behar izan ditugu. Hori dela eta antolatu dugu, behikaka.com ekimena, 2. aldiz. Xorroxin irratiaren egoitza pareko belaia 2500 laukitxotan banatu dugu, eta laukitxo horiek, boleto edo txartel batzuen bidez saldu ditugu. Jendeak eskuratu du edo ditu bere lur zatiak, eta bihar, larunbatean, 3 behi izanen dira sariak banatuko dituztenak. Lore, Zagua eta Erdiz behiak izanen dira, beren kaken bidez, gorotzen bidez sariak banatuko dituztenak. Kaka egiten duten laukitxoaren jabea izanen da sariduna. Behi bakoitzak sari bat banatuko du.\nHonez gain, aurtengo berrikuntza gisa, bihar, bertan jarriko dugun ostatuan tragoxkaren bat hartzearen truke, bertze 3 sariren zozketan parte hartzeko aukera izanen da. Sari independenteak direlarik, soilik tragoxkaren bat hartzearen truke.\nArratsaldeko 6etan da hitzordua, eta besta giroan burutuko dugu. Bertsolariak, musikariak, zuzeneko komentarioak, ostatua…giro polita, ekimen politarekin, gainera, Elizondoko besten baitan kokatzen da ekimen hau, eta hortaz egun polita pasatzea helburu dugu.\nBertan izanen zaretelakoan, aldez aitzinetik eskarmile eskeinitako laguntzarengatik. Informazio gehiago eskuratu nahi izanez gero, bisitatu www.behikaka.com-en.\nOraindik ere txartelak eskuratzeko aukerarik bada. Bihar bazkalondoan salgai izanen dira Xorroxin irratian.\nEskuratu txartelen bat, Xorroxin Irratia lagunduko duzu eta zortea baduzu sari oparoak eskura ditzakezu!\nIrudia | Bigarren urtez | Xorroxin | Creative Commons By SA\nPareko leihotik: Deus esatekorik


Industriako ETEen lehiakortasuna bultzatzeko programa abiarazi du Aldundiak - Deia\ndeia.eus 20.07.2020 | 13:07\nBILBO. Industriaren sektoreko enpresetan lehiakortasuna sustatzea helburu duen programa abiarazi egin du Bizkaiko Foru Aldundiak, Bilboko Merkataritza Ganberarekin batera. 'Marketing Industrial Centre' ekimenak Bizkaiko industriaren arloko enpresei laguntza eskainiko die.\nSektorea aztertu da eta ikusi da Euskadiko enpresak atzeratuta daudela industria marketinaren arloko berrikuntzan Europako inguruko lurraldeetako enpresen aldean. Hain zuzen ere, egiaztatu da ETEei gaitasuna falta zaiela merkatuaren inguruko estrategia digitalak ezartzeko. Industrial Marketing Centre - IMC beharrizan horiek asetzeko sortu da. Gainera, ESICen eta Cámarabilbao University Business School-en laguntza dauka.\nIMC bat dator Bizkaiko Foru Aldundiko Ekonomia Sustatzeko Sailak industriaren arloko berrikuntza eta Bizkaiko suspertze adimentsua emaitzetan eragina duten zerbitzuen bidez azkartzeko abiarazitako estrategiarekin. Cámarabilbaok eta ESICek indartu egiten dute marketinaren inguruko prestakuntzaren arloan erreferentziako marka modura duten lekua.\nIndustrial Marketing Centrek laguntza emango die marketin industrialarekin eta merkatuen garapenarekin lotutako zerbitzuak egiten dituzten enpresei, bai eta merkataritza-adimenaren inguruko zerbitzuak egiten dituztenei ere. IMCren asmoa da luze gabe errendimendu handiko zentroa izatea, eta ikerkuntzak, prestakuntzak, hedapenak eta laguntza-zerbitzuek talentu-erakargune bihurtzea bai Bilbo, bai Bizkaia.\nIMCren lan-ildoetan hiru fase daude. Lehena da ezagutza sortzea: marketinaren arloko berrikuntzarekin lotutako ezagutzak identifikatzea, gauzatzea eta estandarizatzea. Bigarrena da ezagutza hedatzea eta prestakuntza eskaintzea: marketinaren arloko berrikuntzarekin lotutako ezagutzen berri zabaltzeko jarduketak. Azkenik, industria arloko enpresetan marketina hobetzea eta eraberritzeko proiektuak bultzatzen dituzten laguntza-zerbitzuak.\nFrenazo al sueño empresarial.


HEZKIDETZAN ESKU HARTZEN talde-bloga: 2019-01-27\nIazko sarreren artean, Iosune de la Peñaren "Hitz gutxiago eta ekintza gehiago" posta hautatu dut. Diskurtso ofiziala eta errealitatearen artean dauden kontraesanak azaltzen ditu: curriculum androzentrista, hizkuntza sexista, espazioetan mutilen nagusitasuna, emakumeen hitzen balio txikiagoa, ….Ikastaroa egiten ari garenenontzat ez dira gauza berriak baina hau dena horrela den bitartean, gure eguneroko jardunean hau dena iraultzen ez bagara hasten, oso zaila izango da ikasleei behar duten orientazioa eskaintzea. Honez gain, Marian Morenok “Queremos coeducar” liburuan orientazio eta tutoretza hezkidetzailerako proposaturiko gako garrantzitsuenak jasotzen ditu bere sarreran.\nGizarte matxista batean bizi gara eta patriarkatuak bere baliabide guztiak erabiltzen ditu sistemak dagoen bezala jarrai dezan. Gizonezkooi pribilegio eta erosotasun asko eskaintzen dizkigu, espazio publikoan, laboralean, entzuna izatean, nahiz eta ordainetan intimitatea, sentimenduekiko konexioa edo alderdi emozionala baztertu behar izan dugun. Emakumeen kasuan aldiz, menpekotasuna, konfiantza falta, eremu pribatua eta erreproduktiboa gainjarri zaizkio eta onurarik ez du ateratzen sexu-genero sistema honetatik.\nKontua da, sistema hori pertsona gehienentzat kaltegarria eta diskriminatzailea dela, gure benetako izateaz aldentzen gaituela eta ez diola ongizateari batere onik egiten. Hau guztiaz jabetuta, estrategiak bilatu behar ditugu mandatu matxistei, genero estereotipoei, eta rolei muzin egin eta pertsona askeagoak eta zoriontsuagoak izateko. Orientazioak hor bere biziko lana du.\nAstean zehar agertu eta nire ustez esanguratsuak diren datuak.\n2015ean argitaratutako PISA txostenak, genero estereotipoek ikasketetan nola eragiten duten eta zentzu honetan dagoen genero-arrailaren nondik norako nagusien berri ematen du: neskek autokonfiantza baxuagoa dutela, irakasleen eta familien aurreiritzi eta espektatibek haur eta gazteengan duten eragin handia, mutilek neskek baino 4 aldiz gehiago hautatzen dituztela ingeniaritza edo informatika ikasketak eta neskek proportzio berdinetan osasun zientziekin lotura dutenak erakusten digu ikerketak. Lanbide heziketan ere antzeko zerbait gertatzen da EAEn: 10 edo 20 aldiz gizon gehiago daude Elektrizitate eta Elektronika,Fabrikazio mekaniko, Informatika edo Garraio eta ibilgailuen mantentzean eta alderantziz gertatzen da Irudi pertsonala, Ehungintza eta Jantzigintzan emakumeekin edo Zerbitzu soziokulturalak eta komunitarioetan eta Osasun sailan kasuan lau emakume daude gizon bakoitzeko.\nPISAren ikerketek argi uzten dute, genero-arrailak ez duela zerikusirik jaiotzez emakume eta gizonek ahalmen desberdinak izatearekin edota halako baldintzapenekin, beraz eskoletan tutoretzan, orientazioan eta orokorrean une oro, lan egin beharko dugu estereotipoak gainditzen joateko lanbideak aukeratzerakoan.\nZein dira nire ustez orientazio akademiko hezkidetzailea lantzeko erronkarik nagusienak?\nEmakume izan eta egoteko erak baloratzea. Neskek identifikatzeko historian zehar emakume erreferenteak edukitzea garrantzitsua da eta bestetik, emakumeek bizitza mantentzeko garatu dituzten gaitasunak baloratzea ezinbestekoa da; historia androzentrista albo batera utziaz eta dena gizonen neurrira neurtu beharrean.\nElkar ardura eta zaintza tutoretzan sartzea. Ideia berritzailea iruditu zait hau eta Finlandiako kasuak atentzioa deitu dit, astean hiru orduz etxeko lanetan aritzen dira. Gure kurrikulunean ez dut horrelakorik ikusi eta aurreiritziak gainditu eta ohitura onak hartzeko garrantzizkoa ikusten dut. Bestetik zaintzaren ideia barneratu eta “merezi duen bizitzagatik borrokatzea” funtsezkoa iruditzen zait.\nBerdintasunezko hezkuntza afektiboa garatzea. Bizitzarako afektibitatea funtsezkoa da. Emozioen kudeaketa eta adierazpenean dauden zailtasunak ikusirik, hau lantzea tresna interesgarria izango litzake, batez ere gizonok ditugun gabeziak hobetzeko.\nLuis Boninok gizonezkoen inguruko hainbat gogoeta egiten dizkigu aurreko bideo honetan.\nETIKETAK #andoni, ORIENTAZIOA\nHasteko eta behin hona hemen sortu dudan hitz-hodeia:\nIazko post-en artean, Arginek argitaratu zuen “Neskak aurrera!” izenekoa hautatu dut.\nNire ustez oso interesgarria da. Ez hori bakarrik, ideia interesgarri asko planteatzen ditu, hala nola “Berdintasuna berritasun da oraindik ere” Ane Urkiri kazetariak GARA, 2018/1/11 iritzia atalean idatzitako esaldi borobila, batetik eta, bestetik, proposatzen dituen pausuak, zeintzuekin erabat ados nagoen: “Esan diezaiegun neskei posiblea dela” eta “Eman diezaizkiegun neskei trasnak lortzeko” (Argine).\nNire ustetan, orientazio akademikoan dugun erronka garrantzitsu bat emakumeen\nereduak bistaratzea da. Izan ere, material gehienetan aurkezten diren eredu gehienak gizonezkoak baitira. Aldatu beharreko kontua dugu hau, justizia egiteagatik baino ez bada ere.\nBeste alde batetik, funtsezkoa iruditzen zait etxeko ardurak eta zaintza-lanen\npartekatzearen beharra ikustaraztea. Hau barik, ez dago jendarte justu bat ereikitzerik.\nBestalde, hementxe bildu egin ditut nire ustetan baliabide interesgarri batzuk:\nETIKETAK #TxetxuUrkijo, ORIENTAZIOA\nORIENTAZIO AKADEMIKOA TXIKITATIK LANTZEN HASI\nEuskal Herrian biztanleriaren erdia baino gehiago gara emakume, gero eta emakumezko gehiago ikus daiteke jendartearen arlo ezberdinetan (arlo sozialean, kulturan, lan arloan, sindikatuetan…), baina hala eta guztiz ere, botere eta erabaki guneetan gutxiengoa gara, kristalezko sabaia delako.\nAsko gustatu zait aste honetako gaia eta txikitatik ezinbestekoa da lan egitea. Aukeraketa ez estereotipatua egiteko bideo hau baliogarria izan daiteke: nola aukeratu, zer ikasi?\nBeti bezala hortik eta handik mila buelta eman ondoren, artikulu hau topatu dut, izkutuan oso lan baliagarria egiten zuten emakume meatzariei buruzkoa. Ez dute inolako errekonozimendurik izan.\nEmakumeen lana bistaratzeko eta baloratzeko material asko du Stee-Eilas sindikatuak: 2010ean “ogibideek generorik ba ote”, 2016an “Oztopoak gaindituz”, 2017an “Ustezko berdintasunari aurre egin” eta 2018an (ahaztuko ez dugun Martxoak 8) “Emakumeak planto”\nAiapatu ez dugun beste liburu hau ere interesgarria izan daiteke.\nAsko gustatu zait Marivi Fernandezen post-a informazio interesgarria eta material osagarri ugari eskaintzen duelako. Ziurtasun handiarekin idatzita dago.\nNire ustetan orientazio akademiko hezkidetzailea lantzeko bi erronkarik nagusienak dira:\n1. Lanbidea zentralitatea izatea bizitzan. Helburua izan behar da independienteak izatea, bakoitzak bere bidea egiteko menpekotasunik gabe.\n2. Parte-hartze parekidea bultzatzea, baina nola?:\nü Lankidetza eta elkartasuna bultzatuz eta lehia baztertuz.\nü Arlo ezberdinetan emakumeek zein gizonek egindakoa berdin baloratuz.\nü Nesken eta mutilen galdera, kezka, interes eta nahiei arreta berdina emanez.\nü Neskei eta mutilei erantzukizun-maila berbera eskatuz, ikaskuntza jardueretan zein antolakuntzari dagozkionetan.\nü Taldekatze mota ezberdinak beharren arabera antolatuz "kopuru orekatuak, talde txikiak, talde bereiziak", ...\nü Hezkuntza komunitate (irakasle, guraso, ikasle) osoaren formakuntza eta gaiarekiko kontzientziazioa garatuz.\nETIKETAK #yolanda_arto, ORIENTAZIOA\nGORA ANDRAZKOEN EGOAK !!!!!!!\nOso interesgarria iruditu zait irakurgaietan aipatzen den PsychCentral atariak argitaratu duen Estatu Batuetan buruturiko ikasketa bat.: gizonek gainbaloratzen dute euren ahalmena zientzia eta matematikarako eta emakumeak errealistagoak dira zentzu horretan. Gizonezkoek gazte gaztetatik “egoa” puztua darabilte, eta horrek haien buruan sinestea dakar. Puztu dezagun andreen egoa!\nOrientazio akademiko hezitzailea egiteko nire bi proposamenak sinpleak dira, astean zehar irakurri duguna ikusita:\nAutoestima , ahalmena eta seguritatea landu behar dugu emakumeok, hau da sinestu ahal dugula … zeren ahal dugu\nGure materialetan ( liburuak, materialak,ariketak,adibideak) txertatu behar ditugu emakumeen izenak, ekarpenak, irudiak … irakasgai bakoitzarien genero espektatibak aldarazteko\nNire irakasgaia denbora daramat horretan : kontularia, enpresaren zuzendaria, enpresaren jabea, langilea! beti gizonezkoa irudikatzen dugu\nAlderatu beheko bi irudiak. Enpresa biren zuzendaritza batzordekoak dira….\nBaina guri beti bigarrena datorkigu gogora “zuzendaritza” entzutean´\n.Irati Mendiguren Cosgayaren blog sarrera aukeratu dut Mikel Idiazekek Argia aldizkarian idatzitako artikulua oso interesgarria iruditu zaidalako eta Itsaso Paiaren “Begi Umelak” abestia aipatzen duelako. Gure etxean askotan abestu dena eta esanahi sakona duena etxekoentzat.\nAzkenik El Diluvi taldearen “I tu, sols tu” Huntzaren bertsioa uzten dizuet “nahi duzuna izango zara…”\nETIKETAK #Karmele, ORIENTAZIOA\nHaurreskoletan ari naiz lanean eta pentsatzen nuen aste honetako gaia nire lanetik urrun zegoela baina txostena esku artean izan dudan momentuan konturatu naiz oker nengoela eta irakurtzen joan ahala, izugarrizko erantzunkizuna dugunaren sentsazioa izan dut. Izan ere, orientazioak, esku hartzen eta etengabeko prozesua izan behar du, hezkuntzaren esparru eta maila guztietan, curriculumean integraturik egon eta hezkuntza-komunitate osoaren inplikazioa duena.\nBeraz, esan dezakegu, hezkuntza eragileok adi egon behar garela momentuoro sexismo-bazterkeriaren desagerpena sustatzeko.\nIazko post hau aukeratu dut modu sinplean bere iritzia azaltzen duelako:\nAurreko urteetako blogak ikusten ari nintzela bideo hauekin egin dut topo, hotzkirria sortu didate eta hemen atxikitzen dizkizuet:\nerronka nagusiak hauek ditugu:\nespazio eta baliabide parekideak bultzatu Aste ona izan!! maria\nETIKETAK #MariaErostarbe, ORIENTAZIOA\nAste honetan jaso ditugu datuak oso esanguratsuak iruditu zaizkit, jakin badakigu ikastetxeen estereotipoak erreproduzitzeko joeraz, baina datuek beti ere dakigun hori muturren aurrean jarri eta nondik norakoak argiago adierazten dizkigute.\nOso adierazgarriak iruditu zaizki Amparo Tomek emakumeon egoteko erak baloratzeko ematen dituen PISTAK:\n-Amore ematea/Zigorrak jasotzea\nOso identifikatua sentitu naiz hemen adierazten ziren egoteko erekin. Emakume eraikuntza honetan neure barnean egoteko modua hauetako askorekin identifikatzen naiz eta neure ikasle asko eta askorengan joera berdina ikusten dut.\nNoski, harrokeria,agresititatea, zigorrak jasotzea...mutilengan ikusten ditudalarik. Eskolan, kalean, tabernan, familiartean…\nLehengo urteko ikastarokideetako honako hau aukeratu dut, bideo interesgarriak aurkeztu dituelako. Eta bide batez, neuk ere dokumental honen berri eman nahi dizuet. "Miss escaparate" izena du eta aspaldi ikusi nuen unibertsitatean, komunikabideek emakumeon eraikuntzan duen eraginaz hitz egiten du eta eskolaz gain, hezten gaituzten hainbat munstro handik ere funtzionatzen dutela gogora ekartzeko aproposa iruditzen zait:\nNire iritziz, erronka nagusiak honako hauek lirateke:\nNeskek matematika eta ingeniaritza ez aukeratzeko antzematen den arrazoi nagusia autokonfiantzaren falta da . Matematika problema baten aurrean 5 antsietatea kudeatzeko arazoak izaten dute eta zientzialari bezala pentsatzeko eskatzen zaienean okerrago aritzen dira (pentsa dezagun ingeniaritza eta zientziekin loturiko esparruak direla ekonomia mugitzen duten esparruak).\n-PISAko datuen artean, honako hau bezalakoekin amaitzeko, nesken konfidantza eta autobalorazio positiboa lantzea. Egiteko gai direla esan, behin eta berriz gogoratu. Egiten dutena goraipatuz, baloratuz, laguntasuna eta zaintza lana lehen planoan jarriz. Hori baloratzen badugu, autokonfidantza landuko dugulako, eta konfidantza sendotuz, edozer gauza egiteko gai direla sendotu. Honakoa ikastetxe eta gurasoen erronka litzateke.\nSoldataren kasuan, mundu mailan emakumeek %24 gutxiago irabazten dute batez beste. “Estatistikako Institutu Nazionalak argitaratu duen Soldata Egiturari buruzko Inkestak adierazten duenez, Hego Euskal Herriko emakumezko langileek, batez bestez, 7.710 euro gutxiago irabazten dute urtero. Hortaz, emakumeen batez besteko soldatak %33,6an handitu beharko luke gizonenarekin parekatzeko” .\n-Bigarren erronka berriz, mundu mailakoa litzateke. Merkatuaren analisia egiten duen txosten honetan dioen moduan, soldata arrakala sekulakoa da mundu mailan. Aurrekoa bezalako helburuek lagunduko dute mundua aldatzen, baina merkatua lanbideen balioa aldatzen hastea ere beharrezkoa ikusten dut, aldaketa behetik gorakoa izango dela ados, baina merkatuak, soldatapeko lanak ere badauka zeresana. Haiek aldatuko ez badute ere, geure kontsumo ereduek, geure bizimoduek aldatu beharko dute.\nETIKETAK #AinhoaMA, ORIENTAZIOA\nGure gizartean sexismoaren isladak hantzeman daitezke edonon. Galdera da: bizitzan zehar egiten ditugun hautu garrantzitsuak eta mantentzen ditugun jokabideak, ez ote daude inposatutako sexu-genero sistema horren eraginagatik baldintzatuta? Alegia, benetan askeak ote gara gure bizi proiektuak martxan jarri eta batera edo bestera bideratzen ditugunean?\nDatuek ez dute askatasun horren berri ematen. Guztiz kontrakoa: ibilbide-akademikoak nahiz ogibideak erabakitzerako orduan, genero-arrail izugarri baten presentzia jartzen dute agerian hainbat ikerketek. Esate baterako, mutilek neskek baino 4 aldiz gehiago hautatzen dituzte ingeniaritza edo informatika ikasketak eta neskek proportzio berdinetan osasun zientziekin lotura dutenak. Eta beranduago, emakumeen presentzia erabaki-guneetan oso minoritarioa da. Adibidez, EAE-ko 10 alkatetzatik 2tan bakarrik daude emakumeak agintean.\nErrealitate gordin horren atzean dagoena, sozializazio prozesuak aurrera egin ahala ematen den generoaren eraikuntza desberdindua da. Familiatik, eskolatik nahiz gizartetik eratorritako espektatibek haur eta gazteengan eragin handia dute. Neskekiko, ondorio bereziki negatiboak dakartzaten gutxiespenezko izaera duten aurreiritziak proiektatzen dira, autokonfiantza baxuagoa sorrarariz haiengan.\nJosune de la Peñak idatzitako “Hitz gutxiago eta ekintza gehiago” izenburupeko post-a aukeratu dut. Egileak generoaren araberako desberdintasunak zehatz-mehatz aztertzen baititu, bai ikasketa-bidea hautatzerako orduan eta bai lan-merkatuan gizon eta emakumeek betetzen dituzten lanpostu desberdinak azalduz.\nOrientazioak esku hartze kontzientea eta etengabeko prozesua izan behar du, hezkuntzaren esparru eta maila guztietan gertatzen dena, curriculumean integraturik egon eta hezkuntza-komunitate osoaren inplikazioa duena. Nire iritziz, orientazio hezkidetzailearen erronkarik nagusienak ardatz hauen baitan egituratzen dira:\n+ Gauzak Emakumebatenmoduan!! egitearen balioa aldarrikatzea.\n+ Ikasketa nahiz ogibideekiko aurreritzi estereotipatizatuen azterketa egitea eta eraikuntza sozial gisa kontzebitzea, “biologiaren baldintzapen” gisa ikusteari uzteko.\n+ Hezkuntza afektiboa eta elkarrenganako ardura/zaintza ekintzak sustatzea.\n+ Neskengan auto-konfidantza suspertzeko eta parte hartze parekideai bide emateko estrategiak aplikatzea.\nOrientazio hezkidetzailea egiteko material lagungarriak:\nHona Mujeres Fundazioak “Formulas para la Igualdad” izeneko koadernoen artean orientazio akademiko-laboralera bideratutako material hezkidetzailea:\nEta, amaitzeko, tutoretza orduetan lan daitekeen pelikula baten trailerraren esteka gehituko dut. Bertan, munduaren generoen araberako hierarkia aldrebestuta agertzen da. Egoera inbertitu imaginario horretan zeharo txundigarri eta surrealistak egiten zaizkigun gertakizunak ematen dira. Eta, benetan, egungo errealitatearen inguruan zer pentsatu ematen du: “No soy un hombre fácil”\nETIKETAK #JanireC, ORIENTAZIOA\nZertan aldatuko litzateke gure jarduera hezitzailea sistematikoki curriculuma eta baliabide didaktiko hezkidetzaileak erabiliz gero?\nErabiltzen diren curriculum eta baliabide didaktiko guztiak hezkidetzaileak izateak, nire iritziz ikaragarrizko aurrerapena izango litzake. Gazteei, gutxienez eskolan iristen zaizkien irudi eta mezuetan, estereotipo eta aurreiritziak deuseztatzeak eta bakoitzaren diferentziak eta ezaugarri pertsonalak baloratzeak beraien identitate pertsonala garatzeko askatasun gehiago emango lieke. Eta pentsatzen jarrita ez dut ulertzen zergatik administrazioek ez duten gehiago behatzen eta mugatzen eduki sexista edo ikuspuntu androzentristak dituzten eskoletako liburu eta materialak, zergatik ez duten editorialekin elkarlan handiagoa egiten liburu eta eduki hezkidetzaileak sortzen.\nNik dakidala, 2013an Hezkuntza Sailak “Hezkuntza-sisteman hezkidetza eta genero-indarkeriaren prebentzioa lantzeko Gida Plana” argitaratu zuen. Baliabide beharrezkoa bertako helburuak jorratzeko baina horrelako tresna, eskolek nahieran baliatu dute eta ez da jarraipenik egin edo amaierako ebaluaketarik egin bost urte pasa ondoren.\nHori horrela izan da ere, ez nuke ahaztu nahi irakasle eta eskolan dabiltzan gainerako eragileek duten garrantzia, gure bitartez jasotzen duten curriculum ezkutu horregatik. Batzuetan nahiz eta material egokia eduki irakasleon komentario edo iritziekin bertan behera bota ditzakegu liburuetatik edo curriculumetik jaso dezaketen mezu hezkidetzailea. Beraz, funtsezkoa da inplikatuen sentsibilizazio lortzea eta formazio trinkoa izatea, dugun parekidetasun gabeziez eta sexismoaz erreparatu eta aldaketaren premiaz jabetzeko, Marian Morenok dioen moduan, material didaktikorik onena gure zerebroak dira.\nZure ustez eremu hezitzaileetan baliabideetan hezkidetzan oinarrituriko begirada sustatzeko estrategia “erabilgarri” bat?\nPertsona formatuekin gure eskoletan diagnosi on bat egiteak, sinesten ez dutenei edo premia ikusten ez dutenei konbentzitzen lagun dezake. Bide batez, behar beharrezkoak dira baliabide ekonomikoak: Curriculumak eta baliabideak aldatu, proiektu berriak sortu eta ikastaro zein tailerrak garatzeko dirua behar da. Argi izan behar dugu, eskolan hezkidetzarako erabiltzen den dirua gizarterako inbertsio ikaragarria dela.\nEider Olareagaren “Curriculunak eraldatzen” posta arraz interesgarria egin zait eta bertan bi atal nabarmenduko nituzke: 2015 urtean Eibarko Udako Ikastaroetako bideo laburra, non “Hezkidetzak hezkuntzan, ikasgelak aldaketa sozialerako tresnak” duen garrantziaz gain, denok daramagun motxila androzentrikoa, betaurreko moreen premia, formazio trinkoa irakasle-eskolan eta abar aipatzen ditu.\nBigarrena, eskolako irakasle talde batek sorturiko proiektuaren berri emate du, bloga erabiltzen dute baliabide pedagogiko bezala, oso polit eta egokia iruditzen zait nahiz eta elikatzeko lana dezente izan eta gazteen inplikazioa ezinbestekoa ikusten dut.\nETIKETAK #andoni, BALIABIDEAK\nEREDU ETA IZAERA HEZKIDETZAILEAREN PREMIA\nHasiko gara? Teoriatik praktikara!\nBalia ditzakegun bideak\nBIDEAN AURRERA EGIN!


About: Kellseko liburua\nKellseko liburua (ingelesez Book of Kells, eta irlanderaz Leabhar Cheanannais; batzutan Kolunbaren Liburua ere deitua), San Kolunbaren Ebanjelario Handia bezala ere ezaguna bada, K.o. 800. urtean zeltiar fraideek irudi apaingarrez ilustratu eta idatziriko eskuizkribu bat da. Irlandar kristautasuna eta arte irlandar-saxoiren pieza nagusia da, nahiz eta amaitzeke egon, Erdi Aroari biziraun dion eskuizkribu argiztatu baliotsuenetakoa da. Bere edertasun handia eta bukaeraren teknika bikaina dela eta, aditu askoren ustez erdi aroko arte erlijiosoaren aztarna garrantzitsuenetakoa da. Latineraz idatzirik dago, Kellseko liburuak Testamentu Berriaren lau ebangelioak ditu, baita aurre-oharrak eta azalpen oharrak, edota irudi eta koloredun miniatura ugari ere. Gaur egun eskuizkribu hau MS 58 erreferentziaz Irlandako Errepublikako hiriburua den Dublingo Trinity College unibertsitateko liburutegian ikusgai dago. (eu)\nKellseko liburua (ingelesez Book of Kells, eta irlanderaz Leabhar Cheanannais; batzutan Kolunbaren Liburua ere deitua), San Kolunbaren Ebanjelario Handia bezala ere ezaguna bada, K.o. 800. urtean zeltiar fraideek irudi apaingarrez ilustratu eta idatziriko eskuizkribu bat da. Irlandar kristautasuna eta arte irlandar-saxoiren pieza nagusia da, nahiz eta amaitzeke egon, Erdi Aroari biziraun dion eskuizkribu argiztatu baliotsuenetakoa da. Bere edertasun handia eta bukaeraren teknika bikaina dela eta, aditu askoren ustez erdi aroko arte erlijiosoaren aztarna garrantzitsuenetakoa da. Latineraz idatzirik dago, Kellseko liburuak Testamentu Berriaren lau ebangelioak ditu, baita aurre-oharrak eta azalpen oharrak, edota irudi eta koloredun miniatura ugari ere. Gaur egun eskuizkribu hau MS 58 errefere (eu)\nKellseko liburua (eu)


Ikaskuntzak eta etekin handia – Tknika\nHome / Arloak / Ikaskuntzak eta etekin handia\nLanbide Heziketa Adimendua, etekin handiko ikaskuntzan oinarritua\nEkoizpen-sarea etengabe eraldatzen ari deneko ingurune honetan, eta enpleguaren eta gizartearen testuingurua behin eta berriz berregituratzen diren honetan, lanbide-heziketako sistemek egokitu egin behar dute Lanbide Heziketa etekin handiko ikaskuntzan oinarritutako Lanbide Heziketa Adimendu bihurtzeko. Horrela, erantzuna ematen zaie egungo beharrei, sortzen ari diren inguruneei eta ingurune ezezagunei.\nEuskadiko LHn, langile gaituak, dagozkien lanak ondo egiten dituzten langileak, prestatzetik profesional gaituak izatera igaro gara. Profesional horiek, beren lana ondo egiteaz gain, balio erantsia eskaintzen dute beste gaitasun mota batzuen bidez. Hala ere, egungo egoeraren gaineko analisiak eta ikuspegiak, agertoki berriei begira, profesional talentudunen alde apustu egitera eta lan egitera garamatza.\nHorretarako, lanbide-heziketa dinamikoa behar da, pertsonak aldaketa aztoragarrietarako prestatzen lagunduko duena. Eta ikaskuntza-ereduak sistemikoki eraldatuz lortzen dugu hori.\nIkaskuntzen eta Etekin Handiaren arloan, ikaskuntza-estrategiak garatzen ditugu, pentsamendu kritikoa, pentsamendu eraikitzailea eta pentsamendu sortzailea lantzen dituztenak, eta, horrela, profil profesional berriaren, profesional talentudunaren, adimen emozionala, adimen sortzailea eta adimen exekutiboa bultzatzen ditugu.\nHorren guztiaren giltzarria argi dago: giza alderdia. Alderdi hori dela eta, profesional berriek izan behar duten lidergo humanistara bideratzen ditugu eginahalak.\nLanbide-heziketa dinamikorako, talentua garatzera bideratuta egonik, ikaskuntza-prozesuetan eragina duten gako-alderdi guztiak kontuan hartu behar dira. Inguruneen bilakaera etengabean eta hori ezagutu ahala jabetzen gara alderdi horiez. Ikaskuntzen eta Etekin Handiaren arloak eredu funtzional bat du, jarduteko ildo berriak pixkanaka sartzea ahalbidetzen duena. Hala, bere zeregina eraldaketa-beharrak aurreratzen dituen eredu organiko bihurtzen da. Horrela, adibidez, ikaskuntza-eredu aktiboek eskatzen dituzten jarduerek eta eraldaketa digitalak ikasguneen ikerketara eta berrikuntzara garamatzate, eraldaketa-eragile gisa, gune adimendunak, elkarreragileak eta murgiltzaileak barne hartuta. Edo gaitasun-premiak aztertzeak gaitasunen entrenamendu-sistemak garatzera garamatza, hala nola erresilientzia, estresaren kudeaketa, malgutasun kognitiboa, irudimena, ingurune robotizatuetan integratzea, etab.\nNolanahi ere, jarduera-ildoak osatzen dituzten elementu guzti-guztiak Euskadiko Lanbide Heziketaren sistema osoan zabaltzen eta barreiatzen ditugun erronketan oinarritutako ikaskuntza kolaboratiboko ereduan integratzen dira, horretarako sortutako sareen bidez.\nSTEAM ikuspegiak pertsonei dimentsio zientifikoan, teknologikoan eta profesionalean laguntzen die. Aukera ematen du bai funtsezko ezagutzak bai zientziaren, ingeniaritzaren eta matematikaren egiteko, pentsatzeko, hitz egiteko eta sentitzeko moduak identifikatu eta aplikatzeko, gutxi gorabeherako modu integratuan, arazo konplexuak ulertzeko, horien gainean erabakitzeko edo horien aurrean jarduteko, eta irtenbide sortzaile eta berritzaileak eraikitzeko, sinergia pertsonalak eta eskura dauden teknologiak aprobetxatuz, eta modu kritikoan nahiz gogoetatsuan, eta balioak dituzten pertsona eta profesional hobeak bihurtzeko.\nEuskadiko LHren proposamen metodologikoa aberastea, berrikuntza metodologikoko proposamen adierazgarriak sartuz (STEAM edo Visual Thinking, besteak beste).\nSTEAM proposamena indartzea, Euskadiko LHko ereduarekin alderatuz.\nBokazio eta asmo profesionalak inspiratzea STEAM eremuan, emakumezko ikasleei arreta berezia eskainiz.\n2 - ERRONKETAN OINARRITUTAKO IKASKETA KOLABORATIBOA\nErronketan oinarritutako elkarlaneko ikaskuntza da Euskadiko LHko ikaskuntza-eredua ardaztuta dagoen elementu nagusia. Egoera arazotsu bat planteatzea, egoera hori erronka bihurtzea eta emaitza bat lortu arteko prozesu osoa ziklo bakoitzaren gaitasun tekniko eta espezifikoetatik nahiz egun izaera estrategikoa duten zeharkako gaitasunetatik abiatuta egituratuta dago.\nEgoera arazotsuak, kasu guztietan, taldeka eratutako ikasgela bati planteatzen zaizkio. Horrela, lan-prozesuak aukera eman behar die ikasleei egoera erronka gisa hartzeko eta, hortik, irtenbiderik onenak emateko behar duten ezagutza sortzeko aukera izango dute.\nBesteak beste, entrenamendua, prozesua, gaitasun berriak; adibidez, esaldi honekin: «Ikaskuntza-prozesua bide bihurtzen da, non gaitasunak prozesu errepikakorren edo/eta progresiboen bidez trebatzen diren. Gaitasun horiek lanbidearen alderdi teknikoekin zerikusia dute, eta zeharkako gaitasunak ere ezinbestekoak dira profesional talentudunaren eredu berrirako».\n3 - BALIOAK 4.0\n4.0 BALIOAK proiektuak Euskadiko LHra jotzen duten pertsonen prestakuntza integralari mesede egiten dio. Horretarako, erantzukizun sozialeko irizpideak inspiratzen dituzten hiru dimentsioetan pentsatzen eta munduari begiratzen ikasi behar dugu: dimentsio etikoa edo balioena, dimentsio soziala eta ingurumen-dimentsioa. Horrela, beren lanarekin etorkizun jasangarriago eta gizatiarrago bat sortzen lagunduko duten profesionalak izango ditugu.\nOndo dakigunez gizateriaren aro berri baterantz goazela, ikuspegi estrategikoarekin eta ekintzarekin lotutako gaitasunak lantzen ditugu, eta horiek lidergo humanistaren ezaugarri dira. Beraz, giza dimentsioa ekintza guztien ikuspegi-elementua den ikasguneak sorrarazten ditugu.\n4 - ETEKIN HANDIKO GUNEAK\nIkaskuntza kolaboratiboak lan-prozesu batzuk eta horietara egokitzen diren gune batzuk integratu behar ditu. Lan-eremuak lau paretak eratzen duten ikasgelak baino gehiago dira. Eremu malgu eta erosoak dira, akustika ona dute, baita konexio malgua ere, IKTen erabilera errazten dute eta hormetan margotzeko aukera ematen dute.\nIkasguneak egokitzea da kontua, erronka ororen ebazpenean egin behar diren oinarrizko urratsei bide emateko:\nEremu horietan teknologiak ikaskuntza-prozesuan laguntzen du; bertan, laguntzaile birtualek, sentsoreek, monitorizazioak eta datuen analisiak aukera ematen dute ikaskuntzak bizkortzen dituzten erabakiak hartzeko; hori dela-eta, ingurunea etekin handiko leku bihurtzen da.\nIkaskuntzarako gune berritzaileak (tknika.eus)\nEthazi guneak (ethazi.tknika.eus)\n5 - KULTURA EKINTZAILEA\nTalentudun profesional bat bere osagai kulturala, zientifikoa, teknologikoa, profesionala eta pertsonala garatu duen norbait da. Alegia, profesionalaren ekinbidea ez da mugatzen zerbitzu bat betetzera. Ingurune sozial eta produktiboari balioa erantsiko dioten proposamen ekintzaileak egiteko gaitasuna duten pertsonak prestatzen ditugu. Hori guztia gaitasun tekniko eta zeharkakoetarako diseinatutako ikaskuntza-prozesuetako ikaskuntza-ekintzen bidez.\nIkasenpresa hezkuntza-programa bat da, eta enpresa bat sortzea erabiltzen du tresna metodologiko gisa.\nIkasenpresa bat sortzea, ikasleek jakin dezaten ekiteak zer esan nahi duen eta zer urrats egin behar dituzten horretarako.\nIkasleen gaitasunak garatzea, profesional on bihurtzeko (hots, profesional enplegagarriak eta pertsona aktibo, ekintzaile eta intraekintzaileak).\nIkasleak sentsibilizatzea autoenplegua beste aukera bat izan dadin.\nArgibideak: Ikasenpresa (ekingune.tknika.eus)\n6 - PENTSAMENDU SORTZAILEA\nSormena da bizitako egoera edo testuinguru berrietara egokitzen den profil profesionalaren funtsezko gaitasunetako bat. Gure ustez, haren garapenak ikaskuntza-ekintza guztiak bideratu behar ditu, eta, beraz, Euskadiko LHko ikaskuntza-ereduak ikaskuntza-prozesuak entrenamendu gisa ulertzen ditu, non etengabe gauzatzen baitira pentsamendu dibergenteko eta konbergenteko ekintzak. Era horretan, errealitatea ikusteko modu bat integratzen da, non analisiaren eta pentsamendu kritikoaren ondorio diren errealitate berriak eraldatu, birsortu edo sortzen dituzten ideiak, azkenean errealitate bihurtuko direnak pentsamendu eraikitzailearen bidez.\nPentsamendu sortzailea martxan jartzea ahalbidetzen duten dinamikak eta prozesuak ikertu eta garatzen ditugu, intuizioa eta irudimena sustatuz, balio erantsiko ideia originalak proposatzeko. Eta horrekin batera, pertsona bakoitzak, bakarra den heinean, berezko duen jenialtasuna sustatzen dugu.\n7 - IKASKUNTZA PROZESUAREN ERALDAKETA DIGITALA\nDigitalizazioa etengabe lantzen aritu garen gaia izan bada ere, azken hilabete hauetan ikaskuntza prozesuaren digitalizazioak garrantzi berezia hartu du. Lan ildo honen bitartez, ikaskuntza prozesuaren digitalizazioa burutzeko beharrezkoa den ibilbidea diseinatzea eta elikatzea dugu helburu, eta diseinatzearekin batera, tresnaz eta hauen erabileraz hornitu eta irakasle taldeetan hausnarketa burutu dadin ere bultzatu.\n8 - EBALUAZIOA\nEbaluazioa ikasleak ikaskuntzaren erdigunean jartzea ahalbidetzen duen tresnatzat hartzen dugu, eta prozesuaren gainerako elementuak bultzatzen dituen ardatza da, zikloko gaitasunen edo ikaskuntzaren emaitzen bilakaeran duten erantzukizuna sustatuz.\nEbaluazioa da, hain zuzen, etekin handiko ikaskuntza-ereduak proposatzen duen ikasleen ikaskuntza-prozesua errazteko baliabideetako bat. Ikaskuntza ikasleak bere gaitasunen garapenaren bilakaeran hobekuntza-konpromisoak hartu, jaso eta gauzatzera bideratuta dago. Hori guztia gerta dadin, lan-ildo horren helburu nagusia zera da, testuinguruen, baliabideen eta tresnen arteko harremana aztertzea eta estrategia eraginkor bat diseinatzea, hain justu ere.\n9 - IKASKETARAKO TRESNAK\nSimulagailuak (errealitate birtuala, errealitate areagotua, murgilketak, elkarrekintzakoak) garrantzitsuak dira ikasketa-prozesuetan:\nEzagutza-transferentzia lasterra eta efizientea hornitzen dute.\nEdozein gune ikasketa-gune bihur dezakete.\nPertsonak laguntzen ditu etorkizuneko gaitasunetarako.\nErraz eta zehatzagoa da ikasle batentzat lortutako konpetentziak errealitate birtual eta errealitate areagotu bidez erakustea, paper bitartez baino.\nTresna horien bitartez, ikasleek ikasi, entrenatu eta egiten dute.\nGai konplexuetarako, 3D-k lasterrago ulertzen laguntzen du.\nIkerketak eta esperientziak erakusten digutenez, lanbide-heziketa eraldatzaileak ingurune sozial eta produktiboan benetako eragina izatea nahi badugu, beharrezkoa da hedapen-estrategia globalak diseinatzea eta gauzatzea, hau da, ez dira nahikoa lanbide-heziketako eragile gutxi batzuek garatutako aparteko ekintzak; aitzitik, lanbide-heziketako unibertso osoa izan behar da pixkanaka eraldatu behar dena eta eraldatzaile izan behar dena. Hori pentsatzen dugu Euskadiko Lanbide Heziketan, eta, ondorioz, bilakaera- eta eraldaketa-guneetara arin iristeko aukera ematen duen sare-ingurune bat sortzen dugu. Ekintza-sare hori egitura-elementu hauek osatzen dute:\n1 - TKNIKAKO IKERTZAILEAK\nIkaskuntza kolaboratiboko ereduak eta estrategiak ikertzen eta garatzen dituzte, Euskadiko LHko ikaskuntza-ereduaren bereizgarri diren gaitasun-garapenak bultzatzen dituztenak. Euskadiko LHko zentroetara eta Estatuko eta nazioarteko beste zentro eta erakunde batzuetara transferitzeko ekintzak ere diseinatu eta gauzatzen dituzte. Sareko eredu osoaren erreferente diren pertsonez osatutako taldea da.\nEuskadiko LHko ikastetxeetan ikaskuntza-eredua ezartzen eta garatzen laguntzen eta gidatzen dituzte. Dinamizatzaile erreferenteekin batera, prestakuntza-zentroetatik hurbilen dauden nodoak dira, eta proposamenetarako irispidea eta prestasuna bermatzen dute.\nEredua abian jartzen esperientzia duten pertsonak dira, ereduaren elementu bereizgarriak aztertzeko, alderatzeko eta aplikatzeko gaitasunagatik nabarmentzen direnak, bai eta komunikatzeko erraztasunagatik eta laguntza hurbilagatik ere.\n3 - IKASKETAREN KOORDINATZAILEAK\nEuskadiko LHko ikaskuntza-ereduak zentro bakoitzean eragiten duen aldaketa-prozesuaren lider dira. Funtsezko figura bat da, eta aldaketaren diseinu estrategikoan eta ekintzaren bultzatzailean egiten duen lanaz gain, prestakuntza-zentroko irakasle taldeekin harreman estua du, baita aRituak gisa diharduten pertsonekin eta Tknikako dinamizatzaileekin ere. Motorra martxan mantentzen dutenak dira.\n4 - IKT PEDAGOGOAK\nIkaskuntza-prozesuaren digitalizazioa dinamizatzen eta bultzatzen dute. Eraldaketa digitaleko taldeko kide dira, dinamizatzailea, sustatzailea, eraldaketa digitalaren koordinatzailea, azpiegituren arduraduna eta zuzendaritza exekutiboa bezala. Baliabide digitalek ikaskuntza-prozesuari ematen dioten laguntza gero eta lehenago ikusten dugun testuinguru honetan, IKTko pedagogoek teknologiarik egokienen bidez ekintza pedagogikoak igartzea, egokitzea eta hobetzea ahalbidetzen duen lana egiten dute.\nEkintzailetza-kultura sustatzen eta dinamizatzen dute Euskadiko LHko ikasleen eta irakasleen artean, ikaskuntza-prozesuetan txertatutako ekintzen bidez. Ideia ekintzaileak baliozkotzea eta ideiok jarraitutasuna izatea bermatu eta bideratzen dute.\n6 - IRAKASLEAK\nLanbide-heziketaren helburu nagusia bertara jotzen duten ikasleen gaitasun-garapen integrala bada ere, egia da irakasleak direla ikaskuntza-prozesuak eragiten eta gidatzen dituztenak. Hots, giltzarria dira, haiek gabe ez lukeelako ezertarako balioko ereduaren ekintza-estrategia osoak. Sistemak presta-ekintzako (ekinbidezko prestakuntza) eta entrenamenduko programak eskaintzen dizkie irakasleei, ikerketa-ekintza lerro bakoitzak segurtasunaren emozionaltasunetik eta bere jarduera betegarria eta arrakastatsua izateko behar diren baliabideak eta laguntza jasoko dituztelako konbentzimenduarekin garatu ahal izan ditzaten.\nHedapena errazten duten elementuak - Programak\n1 - ENOLA: Ikaskuntza ereduaren autodiagnosia\neNOLA irakasle-taldeen zerbitzuko tresna bat da, ziklo bakoitzak ETHAZI etekin handiko ikasketa-eredua ezartzeko prozesua nola daraman autodiagnostikatzeko, eta, geroago, hobekuntza-ekintzak detektatu eta proposatzeko. Aldi berean, eredu hori prestakuntza-zikloan eta zentroan balioztatzeko modua ematen du.\n2 - ETHAZI GUNEA: Web komunitatea\nETHAZI gunearen helburua, Euskadiko LHko ikaskuntza-ereduari buruzko informazioa, hezkuntza-komunitate osoaren eskura jartzea da. Gune dinamikoa da, non funtsezko faktoreetako bat baita irakasleek IKT pedagogoen eta ikaskuntzako koordinatzaileek dinamizatuta edukiak sortzea. Euskadiko LHko ikaskuntza-ereduari aldaketa metodologikoan laguntzen dion tresna da.\n3 - SET: Gaitasunak ebaluatzeko tresna\nSET etekin handiko ikaskuntza, ETHAZI zikloen bilakaeran oinarritzen den konpetentzien araberako ebaluazio-ikuspegia lantzeko Tknikak proposatzen duen tresna bat da. Tresna hau duela 8 urte garatu zen, baina etengabe gehitzen zaizkio hobekuntza ugari, erabiltzaileek helarazten dizkiguten iradokizunen bitartez. Hasiera batean, irakasle-taldeek SET erabiltzen zuten zeharkako konpetentziak ebaluatzeko, baina egun normaltasunez erabiltzen da konpetentzia espezifikoetarako ere, eta irakasle-taldeek ikasleei egiten dizkieten iruzkinen euskarri gisa. SETi buruzko edozein galderatarako, jarri harremanetan helbide honekin: set@tknika.eus\nKultura ekintzailea bultzatzen duen programa.\nEnpresa-prototipo bat sortzean datza, enplegagarritasun-gaitasunak garatzeko eta autoenpleguan sentsibilizatzeko.\nETHAZI etekin handiko ikaskuntza-eredua ezartzeko irakaslegoarentzako prestakuntza-ekintzak\nLanbide-heziketako ikaskuntzaren munduan badakigu ez dela gauza bera zerbaiti buruz jakitea eta hori egiteko gai izatea, eta, alde horretatik, batez ere irakasleei zuzendutako prestakuntza-ekintzak garatzen ditugu. Horrela, prestakuntzaren eraldaketan parte hartzen duten pertsonek beren lanbide-jardunean eskatzen dituzten gaitasunak eta ohiturak dituztela ziurtatzen dugu. Irakasleen etengabeko prestakuntza da hezkuntza-eraldaketako prozesu orotan kontuan hartu beharreko beste adierazle edo gakoetako bat. Beraz, ikasleen talentuaren aldeko ekintzak garatzen ditugun bezala, irakasleen talentuari balioa ematen ere laguntzen dugu.\n1 - EOP: HASIERAKO TREBAKUNTZA ETEKIN HANDIKO IKASKUNTZA-EREDUAN\nTalde-lana, jarrera ekintzailea, pentsamendu sortzailea, komunikazio-trebetasunak, konpromisoa, elkartasuna eta espezialitate bakoitzeko berariazko gaitasunak dira, besteak beste, egungo lan-testuinguruan moldatu behar duten pertsonek garatu beharreko gaitasunak. Euskadiko LHko irakasleek, orain arte egin duten bezala, zeregin garrantzitsua dute, eta beren lana ikaskuntza-eredu aurreratuak aplikatzera bideratzen dute. Irakasleei erronka horretan laguntzeko, prestakuntza eskaintzen dugu, Euskadiko LHko ikaskuntza-eredua ezartzen hasteko gaitasun berriak garatzea helburu dueña.\n2 - EPA: PRESTAKUNTZA AURRERATUA ETEKIN HANDIKO IKASKUNTZA-EREDUAN\nHelburua da Euskadiko LHko ikaskuntza-ereduan lanean ari diren irakasle-taldeen gaitasunak indartzea. EPA prestakuntzetan (Erronketan Sakontzen, Ebaluazioa, Gaitasun Digitalak, Sormenezko Pentsamendua…) parte hartzen duten irakasleak beren irakasle-taldearen ordezkari gisa joaten dira, eta beren gain hartzen dute informazioa eta ezagutza irakasleei beren zikloaren berri emateko konpromisoa.\n3 - IKASKUNTZA KOORDINATZAILEARENTZAT FORMAKUNTZA\nPrestakuntza-programa bat da, eta bere helburua parte-hartzaileei (etorkizuneko ikasketaren koordinatzaileei) haien zentroetan eredu-aldaketaren buru jartzeko behar konpetentziak ematea da. Hiru prestakuntza-sorta ditu:\nKomunikazioa eta pertsonak.\nEtekin handiko ikaskuntza-eredua, ETHAZI\nIkuspena eta proiektua.\n4 - IKT PEDAGOGOENTZAT FORMAKUNTZA\nIrakasle taldeetan ikuspegi digitala txertatzea helburu duen perfila prestatzea da prestakuntza (formakuntza) honen helburua. Gaitasun digitaletan trebatzeaz gain, etekin handiko ikaskuntza-eredu (ETHAZI) ikuspegian nola txertatu daitezken lantzea dugu helburu.\nKultura ekintzailea sustatu eta dinamizatu, Euskadiko LHko ikasleen eta irakasleen artean.\nEuskadiko LH ikasketa-eredua egituratzeko elementu nagusi bat zikloko irakasle-taldea da, haren misioa baita egiten duen lana ikasketa-eredu aurreratuak aplikatzera bideratzea.\nIrakasle Taldearen prestakuntzaren helburua zikloko irakasle-taldeari bidean laguntza ematea eta haien ongizatea eta errendimendua hobetzearren harreman-konpetentziak sendotzea da.\n7 - ERRONKETAN MURGILTZEN (EPA)\nIrakasle-taldeentzako prestakuntza aurreratua, Erronketan Oinarritutako Ikasketa Kolaboratiboaren testuinguruan (EoIK) jada lanean dabiltzanentzat, ikuspegi global batez honako helburuak aldean hartuta beren erronketan sakondu eta aberastu nahi dutenentzat:\nErronkak ikasgelako egoerari egokitu.\nIkasketa-prozesuko fase bakoitza dinamizatzeko teknikak ezagutu.\nErronken ikuspen komun eta global bat eskaini.\nZikloko irakasle-taldearen talde-lanean aurreratu eta ikasketa besteei helarazi.\n8 - BALIOAK 4.0\nBALIOAK 4.0 proiektuak Euskadiko LHra doazen pertsonei prestakuntza osoa ematen laguntzen du. Horretarako, pentsatzen ikasi behar dugu, eta gizarte-erantzukizun irizpideak inspiratzen dituzten hiru dimentsioen bidez munduari begiratzen: etikaren edo balioen dimentsioa, gizarte-dimentsioa eta ingurumen-dimentsioa. Era horretan lortuko ditugun profesionalek, beren lanaren bidez, jasangarriagoa eta gizalegezkoagoa den etorkizuna sortzen lagunduko dute.\n9 - EBALUAZIOA\nErronka bidezko lanean eskuratutako ikasketen ebaluazioa garrantzi biziko gai bat da; izan ere, erronka horiek nola garatuko diren zehazten dute, neurri handi batean. Ebaluazio-taldekoek lagundu egin nahi diegu dagoeneko erronken arabera lanean dabiltzan irakasle-taldeei erronka-atal hori hobetzen, erabiltzen ari diren ebaluazio-ikuspegiari buruz gogoeta eginez, haien errubrikak hobetuz, haien ebidentzien kalitatea handituz edo hobetuz, ikasleei egiten zaizkien iruzkinak (feedback) programatuz eta emateko modua hobetuz, edo erronketan parte hartzen duten moduluen kalifikazio eta berreskurapen-prozesua diseinatuz.\nZertan datza ekimen hau? Zer egin dezakegu bilatzen den asmoari ekarpenak egin eta harekin bat etortzeko? Zertan mamitu daiteke lanbide-heziketako ikasleekin egiten den jarduera pedagogikoa? Nola diseinatuko ditut STEAM ekintzak nire ikasketa-arloan? …galdera horiek era praktikoan ebatziko ditugu prestakuntza-ekintza honetan.\n11 - SOR-GIM PENTSAMENDU SORTZAILEA\nPentsamendu sortzailea martxan jartzeko konpetentzia edukitzeko eta, hartara, erronkak konpontzen balioa ematen duten ideiak eskaini ahal izateko, malgutasuna (pentsamendu-ildoak aldatzeko trebezia), naturaltasuna (ideia asko edukitzeko trebezia) eta originaltasuna (ideiak desberdinak izan, balioa eman eta egingarriak izateko trebezia) hezteko programak garatzen ditugu.\nEkintzailetza sustatzeko bideak. Ekintzailetzaren kultura ezagutzeko, ekintzaile-ekimena lantzeko, ideiak sortzeko eta horiek lantzeko prestakuntza-ibilbide bat da.\n13 - KONPETENTZIA DIGITALAK\nETHAZI irakasle taldeak gaitasun digitalen garapenaren esparruan beharrezkoak dituen hobekuntzak bideratzeko prestakuntza da honakoa. Europar Komisioak landutako DIGCOMP markoaren 5 esparruetara zuzendutako formakuntza izango da.\nIkaskuntza-ereduen diagnostikoari, diseinuari, garapenari eta hedapenari buruzko aholkularitza\nEsperientziak erakutsi digu ikaskuntza-ereduak eraldatzeko estrategiek ez dutela emaitza egokirik ematen egokitu ez badira. Ondo dabilen eredu bat dugu, egungo testuinguruek behar duten egokitzapen-gaitasuna duena. Lanbide-heziketari eta, oro har, hezkuntzari buruz dugun ikuspegiak zehazten du ikaskuntza-ereduak partekatuak izan behar direla, eta, are gehiago, beste urrats bat emanez, beren sistemak eraldatu nahi dituzten pertsonengana hurbildu behar direla. Horrela, gure idiosinkrasiaren barnean dago zerbitzu pertsonalizatuak eskaintzea askotariko erakundeei guri dagokigun horretan, hau da, lanbide-heziketako etekin handiko ikaskuntzen esparruan. Eta estatu barruan ez ezik, atzerrian ere ematen dugu zerbitzu hori.


Meteorologiak bero-bolada berri bat iragartzen du bihartik aurrera | Consumer\nMeteorologiak bero-bolada berri bat iragartzen du bihartik aurrera\nTermometroak 40 gradutik gorakoak izango dira penintsularen erdialdean eta Andaluzia, Galizia eta Mediterraneoko itsasertzean.\nMeteorologia Institutu Nazionalak (INM) ohartarazi du bero-bolada berri bat izango dela bihartik aurrera, asteazkenetik aurrera, eta ostiralera arte iraungo duela. Maximoak 40 gradu zentigradutik gorakoak izango dira penintsularen erdialdean eta Andaluzia, Galizia eta Mediterraneoko itsasertzean.\nINMtik adierazi dute hau ez dela ohiz kanpoko gertaera, uztaileko bigarren hamabostaldia hurbiltzen ari baita, orduan erregistratzen baitira uda osoko tenperaturarik altuenak.\nBeroa ostiraletik aurrera eta asteburu osoan zehar igortzen hasiko da, mendebaldetik ekialderako aire hotzeko masa bati esker. Horrek ekaitzak sortu eta prezipitazio batzuk utz ditzake.\nKomunitate batzuk dagoeneko hasi dira neurriak hartzen. Hala, Madrilgo Erkidegoak 1. alerta-maila aktibatu du (aurreikuspenek 36,5 graduen batezbestekoa gainditzen dutenean). Madrilgo Osasun Publikoko Zuzendaritza Nagusiak adierazi du ostegunik txarrena izango dela, 36,8 graduko batez besteko aurreikuspenarekin.\nbero ola-eu península-eu


Salbazioko armada - Karrikiri Euskal Denda\n> Liburuak>Narratiba>Salbazioko armada\nJaio zen etxeak, Marokon, hiru logela zituen: bat aitarentzat, bestea anaia nagusiarentzat, eta hirugarrenean, amarekin eta bere zazpi anai-arreba gazteagoekin lo egiten zuen Abdelak. Familia bizitza bero sentsuala sumatzen da. Haurrek dena dakite gurasoen amodio oldarrei buruz. Lotsaz, ordea, ez dute horretaz hitz egiten. Abdela nerabe denean anaia nagusiak Tangerrera darama txangoan.\nBere identitate sexuala argitzen dion bidaia da hori. Anaia nagusiarenganako pasioa zapuztuta geratuko da hura neska batez maitemintzen denean. Hogei urte beteak ditu eta Genevara doa bere ikasketak jarraitzera. Bere ametsetako Europa ezagutuko du azkenean, bere ametsetako liburuak, zinema, askatasuna! Bakardadea aurkitzen du, ordea, etxekoengandik urrun.\nErakarmen handiko mutil gaztea da, eta erabili egiten du dohain hori.Abdela Taiak gure garaiko gazte baten ibilbidea kontatzen digu. Marokoko tradizioaren eta Mendebaldeko kulturaren arteko oreka-puntu egokia bilatzea da ibilbide horren gakoa, ezinegonaren eta aurrera ateratzeko nahiaren artekoa. Hipokrisiak salatzen ditu liburuan; gordin jokatzen du batzuetan, samur besteetan, xalo eta gaizto, jostakin eta hunkigarri aldi berean.


Irati Arzelusek eta Nahia Dorronsorok irabazi dute Errezilgo I. Trikiti Txapelketa - Urola Kostako Hitza : Urola Kostako Hitza\nIrati Arzelusek eta Nahia Dorronsorok irabazi dute Errezilgo I. Trikiti Txapelketa\nPilotalekuaren ondoan muntatutako karpan egin dute Gaztetandik kultur elkarteak antolatutako txapelketaren lehen edizioa, eta sei bikotek parte hartu dute. Araitz Etxaniz azkoitiarrak eta Enaitz Alberdi azpeitiarrak jaso dute bigarren saria, eta Ianire Segurola eta Elaia Diaz hernaniarrek hirugarrena.\nErrezilgo Trikitilari Gazteen Txapelketaren lehen edizioa izan da gaur, larunbata, eta 17:30ean hasita, sei bikote aritu dira nor baino nor lehian. Pilotalekuaren ondoan muntatutako karpan egin dute Gaztetandik kultur elkarteak antolatutako txapelketa, eta Irati Arzelus lazkaotarra eta Nahia Dorronsoro bidaniarra nagusitu dira. Bigarren saria, berriz, Araitz Etxaniz azkoitiarrak eta Enaitz Alberdi azpeitiarrak jaso dute. Hirugarren saria Ianire Segurola eta Elaia Diaz hernaniarrentzat izan da.\nTrikitilari horiez gain, honako hauek ere parte hartu dute txapelketan: Julen Labaka errezildarrak eta Garazi Larrañaga azkoitiarrak; Eider Garro eta Araitz Elizalde hernaniarrak; eta Eneko Urkola zaldibiarrak eta Aiora Roteta alkizarrak.


ERLANTZ URTASUN ANTZANOREN HITZAK (2014): MAMBISES (MAMBIAK) | elinberri\n2018. maiatzak 25 Agiriak - Gogoetak, Albisteak\nHistorialariak oraino ere eztabaidan aritzen dira\n“mambiak” direla eta.\nSingularrean “mambi” da, eta kontua da substantibo eta adjektibo hori\nespainiarrek Kariben izaniko kolonietako jendeari errateko ibiltzen dela,\nzeinak bide militarretik altxatu baitziren XIX. mendean,\neta, bereziki, kubatar independentisten zati bati,\nnahiz eta, egia da, orobat ibiltzen den\nkanariarrei —zalantzagarria— eta batez ere filipinarrei errateko.\nIrakurria dut hasiera batean\nespainiar tropek erabiltzen zutela\nSanto Domingoko matxinatu taldeak mespretxuz izendatzeko,\neta, espainiar armada azpiratua izan, uhartea utzi\neta Kubara bildu zelarik, berriz ibili zutela kontzeptua,\naldi horretan kubatar separatistak izendatzeko.\nItxura guztia du kolonizatzaileentzat\nkontzeptu nabarmen ezkorra eta baztertzailea baldin bazen\nbertzaldera hartu zutela haien aurka borrokatzen zirenek; alegia,\nontzat jo eta berendu egin zutela mambi matxinatu izendapena.\nOkupatzaileen aurka zeuden herritarrek diruz lagunduta,\norobat erbestean Ameriketako bertze herrialde batzuetan aberastu zirenek,\nlurraldeak askatuz joan ziren, eta, gerra-hornidura handituz,\naihotzen eta fusilen infanteria ukan zuten,\nzalditeria eta zenbait artilleria, tailerrak, ospitaleak eta mailaz mailako hierarkia,\nhasi soldaduetatik eta maior jeneraleraino.


«Sekula ez dugu bizi horrelako itxiera potenterik, ez gure aiton amonek ez gurasoek» - Hernani - Kronika.eus\n«Sekula ez dugu bizi horrelako itxiera potenterik, ez gure aiton amonek ez gurasoek»\nEztitxu Barrenetxea Oialume Biltokian.\n1943garren urtean ireki zituen ateak Oialume Biltokiak igandetako dantzaldietarako, eta orduz geroztik ez dituzte hain tarte luzerako itxi. Urrian berriro ere martxan jartzea espero dute.\nDuela 77 urte sortu zen Oialume Biltokia, Jose de Juanantone 'Patas' eta Felix Orkolakua sasoiko gazteen arteko pultsu-apustu baten ondoren. Egun horretarako festa Barrenetxea familiak antolatu zuen eta Markos Zubeldia soinujole hernaniarrak girotu zuen eguna. Ordutik Barrenetxetarrek daramakite Biltokiko antolakuntza, eta diote hau izan dela Biltokiak bizi izan duen egoera berezienetarikoa.\nHorregatik, «kolpe latza» izan da pandemiarena, baina udazkenean dantzalekua zabaltzea espero dute. Indartsu bueltatuko dira, gainera: «gure aldetik ahalegina egingo dugu. Irekitzeko aukera ikusten badugu, bertan indargunea jarri eta gu prest!», esan du Eztitxu Barrenetxeak.\n«Ahulaldi haundi bat bezala bizi genuen musika taldeen gainbehera»\nMusika «modak» direla dio Barrenetxeak eta azaldu du Biltokia irekita dagoenetik egoerara egokitzen joan behar izan dutela. «Beti egon izan da musikan zehar trantsizioa eta hasieran eskusoinua bakarrik zegoen, baina gero jazbana eta bateria sartu ziren, eta hor eman zen aldaketa potoloa».\nBeste aldaketa haundi bat 80garren hamarkadan eman zen Oialumen, «euskal rock-a sartu zenean», azaldu du Biltokiko arduradunak. «Eta berdina gertatu da erromeri taldeetatik DJetarako fasea aldatu dugunean», onartu du: «moda aldaketak gertatzen dira».\nPandemiaren kasuan, ez- -ohikoa den zerbait izan da, eta «inork espero ez zuena»; hilabeteak eman ditu itxita Oialumek osasun larrialdi egoeragatik. Hasieran jendeak ea noiz irekiko ote zuten galdetzen zien, baina gero ikusi zuten «ezinezkoa zela berriro ere irekitzea».\nHala ere, kontatu dute musikak aldaketa eman zuen garaiean eman zela dantzalekuko dekadentzia haundienetariko bat: «denboraldia ezin izan genuen bukatu, jendea ez zelako etortzen». Dio, ahulaldia bizi zuten garai hartan «DJak eta horrelako musika berria» sartu zela, eta funtzionatu zuela.\n«Baina guri kosta egin zitzaigun aldaketa hori ematea, erresistentzi puntu bat genuelako musika enlatatu horri», azaldu du Barrenetxeak. «Zuzeneko musika egon izan da beti Oialumen eta oraindik horren aldeko indarra egiten dugu».\nZenbait ekitaldi atzeratu, eta beste batzuk bertan behera\nDantzalekuak bazituen aldez aurretik programatutako saio batzuk, etxean egon garen hilabete guzti hauetarako. «Bagenituen zenbait diskofesta, bertso- -saio potente bat eta kontzertu bat». Baina larrialdi egoera hasi zenean arduradunek argi izan zuten arduraz jokatu behar zutela, eta «hasieratik hartu genuen konpromezua eta zalantzarik gabe itxi genuen», azaldu du.\n«Momentuan momentuko egoerak erakutsiko digu zer baldintza bete, zer egoeratan gauden eta zer egiteko aukera izango dugun»\nHorregatik, ekitaldi bat urtarrilera atzeratu da, baina gehiengoak bertan behera gelditu dira. «Etorriko dira, baina ez dago gure esku zer gertatuko den». Dantzalekuko denboraldia, urritik ekainera bitartean izaten da Oialumen. Barrenetxeak azaldu du «orain ez dugu planteatzen irekitzerik, baina datorren denboraldian bai». Urrian irekiko dituzte ateak berriro ere, «egoerak uzten badu».\nPlangintzarako ideiak dituztela azaldu dute, baina momentuak erakutsiko die zer egin: «alperrikakoa da orain programazioak hastea, gero beste pikoren bat egongo bada». Erabakiak momentuan hartuko dituzte Oialumekoek, «zaila delako» hemendik hilabete batzuetara zer gertatuko den aurreikustea. «Harreman batzuk baditugu zenbait talderekin, baina beraiek ere berdin daude», esan dute Barrenetxeatarrek.\nOialume irekiz gero, momentuak esango digu zer neurri hartu behar ditugun. Eta begiratu beharko dugu ere irekitzeak konpentsatzen duen. Neurriak hartu behar dira, baina dena baloratuko da: konpentsatzen duen ala ez.\n«Azkeneko denboraldiak oso ondo joan dira», eta datorrenak ere berdin jarraitzea espero dute dantzalekukoek.\n«Hezur-haragizko sare sozial moduko bat da Oialume, zerbait berezia»\n«Oialume Biltokiak badu fenomeno berezi bat»\nMusika estiloa aldatu arren, jende estiloa edo publikoa antzekoa omen da beti, Biltokian: «herri ezberdinetatik etortzen den jende euskalduna da; hemen bilgune bat eta elkar ezagutzeko leku bat topatzen dute. Gu euskal jendearekin eta herriko jendearekin beti gustora sentitu gara eta zorionez orain galdezka daude ea noiz irekiko dugun», esan du Barrenetxeak. «Pozik gaude jendearen erantzunarekin».\nDantzaleku bat baino gehiago\nHistoria luzea du Oialumeko Biltokiak. Barrenetxea familiak lehenengo festa hura antolatu zuenetik hamaika istorio eta anekdota dituzte.\nKontatzen dute, hasieran eltze eta zartagin asko jartzen zituztela sutan bertara hurbiltzen ziren gazteei ogitartekoak prestatzeko: «Horietako mutil asko Loiolan soldadutza egiten ari ziren eta neskak probintziatik Donostiara etorri eta tabernetan, jatetxetan, dendatan edo etxetan neskame zeudenak ziren».\nIgandeak bereziak izaten ziren inguruko herritarrentzat. Arratsaldeko lauetan Oialumera gerturatu bezain pronto, zapatak erantzi eta alpargatak janzten zituzten, «sueltoan dantzatzeko», gaueko hamarrak arte. Bestelako garaiak ziren eta horregatik, ez zegoen dantzalekura sartzeko sarrerarik ez eta errifarik.\nGarai hartan dantzalekua ordaintzeko modua ere berezia zen. Oilaskoak zozketatzen ziren dantzaldietan, eta tarteka arkumeak, baita ere. Zozketetatik ateratako diruarekin ordaintzen zuten antolatutako festa guztia.\n'Kostaldeko soinuak', urrian\nAnder Barrenetxea Oialume Biltokiko familiakoa da eta bertan ibiltzen da, ekitaldiak antolatzen. Baina dantzalekuko arduradunetako bat izatez gain, musikaria ere bada, Barrenetxea.\nKostaldeko Soinuak proiektu berria aurkeztu zuen Juan Mari Beltran, Errege Belda eta Aitor Gabilondorekin. Herri-musikan oinarrituko diska da, baina bertsio propio eta berriak ere egiten dituzte.\nApirilaren 17an kontzertua ematekoak ziren Hernanin, baina pandemiak galarazi egin zien agerraldia egitea. Hala ere, aurrerago egingo dutela ziurtatu dute: «egoerak uzten badu, apirilerako programatua genuen kontzertua urrian egingo dugu», adierazi du musikariak.\nBarrenetxea eta gainontzeko taldekideak Oiartzungo Soinuenea musika museoan biltzen dira entseatzeko, baina duela gutxi aurkezten hasi ziren proiektuari jarraipena emateko ezin izan dute biltzen jarraitu, taldekoek.\n«Hasieran ezin genuen toki batetik bestera mugitu», azaldu du Barrenetxeak. Izan ere, taldekide batzuk hernaniarrak dira, baina Belda errenteriarra da eta horregatik, entseatzeko biltzea oraindik eta zailagoa izan zitzaiten. Hala ere, «museoa ireki denean entseatzen hasi gara». esan du. Horrela, urrian bada ere, hernaniarrek «itsasaldeko kantutegian oinarritutako pro - iektuaz» gozatzeko aukera izango dute.


Googleren produktuen hilerria, #Killedbygoogle Sustatu.eus - Teknologia albisteak\nGoogleren produktuen hilerria, #Killedbygoogle\n2019-04-16 : 09:00\nGoogle ezagun da punta-puntako enpresa teknologikoa delako eta etengabe produktu berriak (eta gehienetan oso erabilgarriak) merkaturatzen dituelako. Baina egia da Googlek ere sarri askotan bere hainbat zerbitzu itxi behar izan dituela. Dagoeneko 158 dira, eta killedbygoogle.com webgunean aurkituko dituzu.\nApirilean izan dira azkenak: Googlek Google Inbox eta Google +. itxi ditu, betirako. Lehenago ere dozenaka izan dira Googlek itxi behar izan dituen produktu edo zerbitzuak. 158, hain zuzen ere. Batzuetan arrakastarik izan ez dutelako; beste batzuetan, Googlerentzat ez zirelako estrategikoak (edo erabiltzaileak beste norabaitera eraman nahi zituelako). Erabiltzaileen haserrerako, maiz. Izan ere, erabiltzaileek askotan pentsa dezakete Googleren esku daudela: produktu batzuk erabiltzera bideratzen dituela erraldoi teknologikoak eta, baterakoan, zerbitzu horiek gabe uzten dituztela, horrek sortzen duen galerarekin.\nKilledbygoogle.com kode irekiko webgunean bildu dituzte orain arte Googlek itxi dituen zerbitzu guztiak. Ziur bertan aurkitzen duzula garai batean zuretzat ezinbesteko zen tresnaren bat, eta egun batetik bestera saretik desagertu zena. Google News, Picasa, Google +, Spaces, Google Now, Orkut, Google TV, Urchin, Google Talk, eta abar eta abar.\nXIV. Juan San Martin Bekaren deialdia egin dute UEUk eta Eibarko Udalak\nKantari aplikazioa, hainbat kanturen hitzak sakelekoan\nHalloween eta Arimen Gaua: berreskuratze euskaldun baterako plangintza bat\nHizkuntza aniztasuna eta ikus-entzunezkoak: Finlandia, Euskal Herria, Eskozia\nHasi da ikasturtea eta, beraz, baita Wikipediako bandalismoa informatikako orduan


Aste bukaeran 22 lagun joango dira Luz Ardidenera eskiatzera - Eskoriatza - Goiena.eus\nAste bukaeran 22 lagun joango dira Luz Ardidenera eskiatzera\nMirian Biteri 2009-02-26 16:56\nAurrera doa aste bukaera honetako eski irteera. Azkenean, 22 lagun abiatuko dira zapatu goizaldean Luz Ardiden estaziorantz. Baina, autobusean joan beharrean, bederatzi lagunendako alokatutako furgonetan eta autoetan egingo dute bidaia.\nEskoriatzako kirol elkarteko mendi sailetik azaldu digutenez, gainontzeko aurreikuspen guztiak mantendu egiten dira. Zapatuan 05:00etan irtengo dira herritik eta domeka gauean itzuliko dira, 21:00 aldean.\nSoulom herrian hartuko dute ostatu. Antolatzaileek gogorarazi dute bakoitzaren esku geratuko dela zapatuko gosaria eta bazkaria eta domekako bazkaria, eta materiala behar izanez gero, han alokatzeko aukera egongo dela.